cyanic-selkie/wikianc huggingface dataset:
ആസ്ട്രൽ പ്രൊജക്ഷൻ
ആസ്ട്രൽ ട്രാവൽ (സൂക്ഷ്മസഞ്ചാരം/കൂടുവിട്ട് കൂടുമാറ്റം) എന്ന ആശയം പ്രാചീനവും ഒന്നിലധികം സംസ്കാരങ്ങളിൽ നിലകൊള്ളുന്നതും ആണ്. പാശ്ചാത്യലോകത്തും പ്രാചീന ഈജിപ്ത്, ചൈന, ഇന്ത്യ, ജപ്പാൻ, പടിഞ്ഞാറൻ ആർട്ടിക്കിലെ ആദിവാസി ഗോത്ര വിഭാഗങ്ങൾക്കിടയിലുമൊക്കെ ആസ്ട്രൽ പ്രൊജക്ഷന്റെ വ്യത്യസ്ത വകദേദങ്ങൾ പരിശീലിച്ചുവന്നിരുന്നു. 'ആസ്ട്രൽ പ്രൊജക്ഷൻ' എന്ന ആധുനിക പരിഭാഷ 19-ാം നൂറ്റാണ്ടിലെ തിയോസഫികൾ/യോഗികൾ പദപ്രയോഗം നടത്തുകയും പ്രചാരത്തിലാവുകയും ചെയ്തു. സ്വപ്നങ്ങളുമായുള്ള സഹവാസത്തിലും(ലൂസിഡ് ഡ്രീം) ധ്യാനരൂപങ്ങളിലും(മെഡിറ്റെഷൻ) രേഖപ്പെടുത്തി പറയാറുണ്ട്‌. പൂർണബോധത്തോടെ ആസ്ട്രൽ ബോഡിയെ (കാമമയ കോശം) ശരീരത്തിൽ നിന്നു ഉയർത്തി വേർപെടുത്തുന്നതിനെയാണ് ആസ്ട്രൽ പ്രൊജക്ഷൻ എന്ന് പറയുന്നത്. എന്നാൽ സാധാരണ ന്യൂറൽ പ്രവർത്തനത്തിൽനിന്നു വേറിട്ട്, അല്ലെങ്കിൽ ഒരാൾക്ക് ബോധപൂർവം ശരീരത്തെ ഉപേക്ഷിച്ച് നിരീക്ഷണങ്ങൾ നടത്താനോ, സൂക്ഷ്മപ്രൊജക്ഷൻ നടത്താനോ കഴിയുമെന്നതിന് ശാസ്ത്രീയമായ തെളിവുകളില്ല. വിദൂരത്തുള്ള ഒരാളിലേക്ക് ഇന്ദ്രിയ സഹായമില്ലാതെയുള്ള സന്ദേശ കൈമാറ്റത്തെ വിശേഷിപ്പിക്കുന്ന ടെലിപ്പതി എന്ന പ്രതിഭാസത്തിന്റെയും ശാസ്ത്രീയ അടിസ്ഥാനമില്ലാത്ത പരകായ പ്രവേശമെന്ന രീതിയുടെയും മറ്റൊരു വശമാണ് ആസ്ട്രൽ പ്രൊജക്ഷൻ. ആയതിനാൽ ആസ്ട്രൽ പ്രൊജക്ഷനെ ഒരു കപടശാസ്ത്രം (Pseudoscience)എന്നും വിശേഷിപ്പിക്കുന്നു.
വിധഗ്തരുടെ പരീക്ഷണങ്ങളിൽ ആസ്ട്രൽ പ്രോജെക്ഷൻ ഇല്ലെന്ന് പലകുറി തെളിയിക്കപെട്ടതാണ്. എന്തെങ്കിലും അങ്ങനെയുണ്ടെങ്കിൽ അത് ഇൻടൂയിഷൻ ആണ്.
പാശ്ചാത്യലോകം
ഇതിഹാസങ്ങൾ, മധ്യകാല, നവോത്ഥാന ഹെർമെറ്റിസിസം, നിയോപ്ലാറ്റോണിസം, പിൽക്കാല തിയോസഫിസ്റ്റ്, റോസിക്രുഷ്യൻ എന്നിവരുടെ അഭിപ്രായത്തിൽ ഒരാളുടെ ശരീരവും സൂക്ഷ്മ ദേഹവും ഇന്ദ്രിയങ്ങൾക്ക് അനുഭവസാധ്യമാകുന്നതിനപ്പുറമുള്ള പ്രകാശത്തിന്റെ നൂലിഴകൊണ്ട് ബന്ധിക്കപ്പെട്ടിരിക്കുകയാണെന്നും മരണം സംഭവിക്കുമ്പോൾ മാത്രമാണ് ഇത് പൊട്ടുകയെന്നുമാണ് പറയുന്നത്. ജ്യോതിഷ തലം എന്നത് ഗ്രഹങ്ങളും നക്ഷത്രങ്ങളും ചേർന്ന ആകാശത്തിനും ഭൂമിക്കും ഇടയിലുള്ള ഒരു ലോകവുമാണ്. ഈ ജ്യോതിഷഗോളങ്ങൾ മാലാഖമാരും ഭൂതങ്ങളും ആത്മാക്കളും വസിക്കുന്നതായിരുന്നു.
ജ്യോതിഷ പ്രതിഭാസങ്ങളെ കൈകാര്യം ചെയ്യുന്ന ഗൂഢമായ സംവിധാനങ്ങളുടെ ഒരു പ്രധാന ഭാഗമാണ് സൂക്ഷ്മശരീരങ്ങളും അവയുമായി ബന്ധപ്പെട്ട ജ്യോതിഷ തലങ്ങളും. ഉദാഹരണത്തിന്, പ്ലോട്ടിനസിന്റെ നവ-പ്ലാറ്റോണിസത്തിൽ, വ്യക്തി എന്നത് പ്രപഞ്ചത്തിൻടെ (മാക്രോകോസം അല്ലെങ്കിൽ "മഹത്തായ ലോകം") ഒരു മൈക്രോകോസം ("ചെറിയ ലോകം") ആണ്.
ബൈബിളുമായി ബന്ധപ്പെട്ട്‌
കരിംഗ്‌ടൺ, മൾ‌ഡൂൺ, പീറ്റേഴ്‌സൺ, വില്യംസ് എന്നിവർ അവകാശപ്പെടുന്നത് സൂക്ഷ്മമായ ശരീരം ഒരു മനഃശാസ്‌ത്രപരമായ വെള്ളി ചരട് വഴി (പൊക്കിൾക്കൊടി) ഭൗതിക ശരീരവുമായി ബന്ധിപ്പിച്ചിരിക്കുന്നു എന്നാണ്. കൊരിന്ത്യർക്കുള്ള പൗലോസിന്റെ രണ്ടാം ലേഖനം ജ്യോതിഷ തലങ്ങളെ/സൂക്ഷമദേഹ പ്രവേശനത്തെ പരാമർശിക്കുകയും അനുകൂലിക്കുകയും ചെയ്തിട്ടുണ്ട്. "ക്രിസ്തുവിലുള്ള ഒരു മനുഷ്യനെ എനിക്കറിയാം, പതിനാലു വർഷം മുമ്പ് മൂന്നാമത്തെ സ്വർഗ്ഗത്തിലേക്ക് അദ്ദേഹം എത്തപ്പെട്ടു. അത് ബാഹ്യ ശരീരത്തിലാണോ ശരീരത്തിന് പുറത്താണോ എന്ന് എനിക്കറിയില്ല - ദൈവത്തിന് അറിയാം". ഈ പ്രസ്താവന വിസിയോ പോളിക്ക് ആകാശത്തെയും നരകത്തെയും കുറിച്ചുള്ള ഒരു ദർശനം പ്രദാനം ചെയ്യുന്നതിനും, അഡോംനൻ, ടുഗ്ഡാലസ്, ഡാന്റേയുടെ 'ദിവ്യ ഹാസ്യം' രചിക്കുന്നതിനുള്ള ദർശനങ്ങളുടെ മുന്നോടിയായി.
പുരാതന ഈജിപ്ഷ്യൻ
മറ്റ് പല മതപാരമ്പര്യങ്ങളിലും ആത്മയാത്രയുടെ സമാന ആശയങ്ങൾ കണ്ടുവരുന്നുണ്ട്. ഉദാഹരണത്തിന്, പുരാതന ഈജിപ്ഷ്യൻ ശിക്ഷണത്തിൽ ആത്മാവിനെ ഭൗതിക ശരീരത്തിന് പുറത്തേക്ക്‌  അല്ലെങ്കിൽ സൂക്ഷ്മ ശരീരം വഴി സഞ്ചരിക്കാനുള്ള കഴിവുണ്ടെന്ന് പറയപ്പെടുന്നു.
ഹിന്ദുമതം
സമാന ആശയങ്ങൾ ആയ 'സൂക്ഷ്‌മമായ ദേഹം' പുരാതന ഹിന്ദു ഗ്രന്ഥങ്ങളായ വാല്മീകിയുടെ യോഗവാസിഷ്ഠം എന്നിവയിൽ കാണാം. സ്വാമി പ്രണബാനന്ദൻ ആസ്ട്രൽ പ്രൊജക്ഷനിലൂടെ അത്ഭുതങ്ങൾ ചെയ്തിരുന്നതിന് സാക്ഷിയായ ആധുനിക ഇന്ത്യക്കാരിൽ പരമഹംസ യോഗാനന്ദൻ ഉൽപെടുന്നു.
സ്വയം അച്ചടക്കമുള്ള പരിശീലനത്തിലൂടെ യോഗ പരിശീലകർക്ക് നേടാനാകുമെന്ന് കരുതുന്ന സിദ്ധികളിൽ ഒന്നാണ് അസ്ട്രൽ പ്രൊജക്ഷൻ. മഹാഭാരതം എന്ന ഇതിഹാസത്തിൽ, തൻറെ മകൻ ജീവിച്ചിരിപ്പുണ്ടോ എന്നറിയാൻ ദ്രോണർ തന്റെ ശരീരം ഉപേക്ഷിക്കുന്നതായും, ദ്രോണർക്ക് ഈ സിദ്ധിയുണ്ടായിരുന്നതായും പറയപ്പെടുന്നു. കേരളത്തിൽ നിലനിന്നിരുന്ന ഒടിവിദ്യയെല്ലാം ഇതിൻറെ മറ്റു രൂപങ്ങൾ തന്നെ.
അവലംബങ്ങൾ
വർഗ്ഗം:കപടശാസ്ത്രം
നാഗർകോവിൽ ജങ്ക്ഷൻ തീവണ്ടി നിലയം
കന്യാകുമാരി ജില്ലയിലെ പ്രധാന തീവണ്ടി നിലയമാണ് നാഗർകോവിൽ ജങ്ക്ഷൻ. 1873 -ൽ മദ്രാസ് - തിരുനെൽവേലി - നാഗർകോവിൽ - തിരുവനന്തപുരം തീവണ്ടി പാത നിർമ്മിക്കാൻ ബ്രിട്ടീഷുകാർ തീരുമാനിച്ചു. എന്നാൽ തിരുവിതംകൂർ സർക്കാർ കൊല്ലം വഴി പാത നിർമ്മിക്കാനാണ് ആവശ്യപ്പെട്ടത് (ഇന്നത്തെ ചെങ്കോട്ട - കൊല്ലം തീവണ്ടി പാത). തിരുനെൽവേലി - ചെങ്കോട്ട പാത 1903 -ലും, ചെങ്കോട്ട - കൊല്ലം 1904 -ലും, കൊല്ലം - തിരുവനന്തപുരം 1918 -ലും പൂർത്തിയാക്കി. 1964 -ൽ നാഗർകോവിൽ - തിരുവനന്തപുരം തീവണ്ടി പാത നിർമ്മാണം പാർലമെന്റ് അംഗീകരിച്ചു. 1979 ഏപ്രിൽ 16 -ന് തിരുവനന്തപുരം - കന്യാകുമാരി (86.5 കി. മീ.) പാതയും, 1981 -ൽ തിരുനെൽവേലി - നാഗർകോവിൽ (73.3 കി. മീ.) പാതയും ഉദ്ഘാടനം ചെയ്തു. 2012 -ൽ തിരുവനന്തപുരം - കന്യാകുമാരി പാതയും, 2013 -ൽ തിരുനെൽവേലി - നാഗർകോവിൽ പാതയും വൈദ്യുതീകരിച്ചു.
ഓട്ടോ സ്ടാന്റ്, കുടിവെള്ളം, ഏ. റ്റീ. എം., ലിഫ്റ്റ്, എസ്കലേറ്റർ, കമ്പ്യൂട്ടർവത്കരിച്ച റിസർവേഷൻ കൗണ്ടർ , വെയിറ്റിങ് റൂം, ക്ലോക് റൂം എന്നിവ ലഭ്യമാണ്.
കന്യാകുമാരി ജില്ലയെ തിരുവനന്തപുരം ഡിവിഷൻ അവഗണിക്കുന്നുവെന്ന് പരാതിയുണ്ട്.
References
വർഗ്ഗം:കന്യാകുമാരി ജില്ലയിലെ തീവണ്ടി നിലയങ്ങൾ വർഗ്ഗം:നാഗർകോവിൽ വർഗ്ഗം:തിരുവനന്തപുരം റെയിൽവേ ഡിവിഷൻ
ഒള്ളതുമതി
മാതാജി പിക്ചേഴ്സിനുവേണ്ടി എം.വി. ചന്ദ്രശേഖരൻ മലയാളത്തിൽ നിർമിച്ച മുഴുനീളഹസ്യചിത്രമാണ് ഒള്ളതുമതി. ജമിനി പിക്ചേഴ്സ് വിതരണം ചെയ്ത ഈ ചിത്രം 1967 ഡിസംബർ 22-ന് പ്രദർശനം ആരംഭിച്ചു.
അറുപതുകളിലും എഴുപതുകളിലും കേരളത്തിൽ മുഴുവൻ പ്രചരിക്കപ്പെട്ട ആനന്ദജീവിതം കുടുംബാസൂത്രണത്തിലൂടെ എന്ന ആശയത്തിന് ഊന്നൽ നൽകി നിർമ്മിച്ച ചിത്രമാണിത്. കുടുംബാസൂത്ര പ്രചാരണ ചിത്രം എന്ന നിലയ്ക്ക് ഈ ചിത്രത്തെ സർക്കാർ വിനോദനികുതിയിൽ നിന്ന് ഒഴിവാക്കിയിരുന്നു.
കഥാസാരം
പത്തു മക്കളുള്ള ശിപായി കുട്ടൻ നായരാണ് ചിത്രത്തിലെ കേന്ദ്ര കഥാപാത്രം. അദ്ദേഹം ഓട്ടൻ തുള്ളൽ കലാകാരനാണ്. സന്താനഗോപാലം ഓട്ടൻതുള്ളൽ അവതരിപ്പിച്ചുകൊണ്ടാണ് സിനിമ തുടങ്ങുന്നത്. പ്രചരണങ്ങളൊക്കെ നർമ്മത്തിൽ ചാലിച്ച അവതരിപ്പിച്ചിരിക്കുന്നതിനാൽ കാണുന്നവർക്ക് വിരസത അനുഭവിക്കുകയില്ല.
ദമയന്തി-പപ്പൻ ദമ്പതികളുടെ ഏഴ് പെണ്മക്കളിലൂടെ കുട്ടികൾ അധികം ഉണ്ടായാൽ ഉണ്ടാകുന്ന കഷ്ടപ്പാടുകളെ വരച്ചു കാട്ടുമ്പോൾ, മൂന്നു കുട്ടികൾ മാത്രമുള്ള തര്യൻ മാസ്റ്റർ-ഏലിയാമ്മ ദമ്പതികളുടെ സംതൃപ്തമായ ജീവിതവും സമാന്തരമായി പറഞ്ഞു പോകുന്നു. അതിലൂടെ പ്രേക്ഷകന് ഒരു താരതമ്യത്തിനുള്ള അവസരം ലഭിക്കുന്നു.
പുറത്തേക്കുള്ള കണ്ണികൾ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:എൽ. പി ആർ വർമ്മ ഈണം നൽകിയ ഗാനങ്ങൾ‎ വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:കണിയാപുരം രാമചന്ദ്രൻ ഗാനങ്ങളെഴുതിയ ചലച്ചിത്രങ്ങൾ വർഗ്ഗം:വയലാർ-എൽ.പി.ആർ ഗാനങ്ങൾ വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
ബ്രോചെവാ രെവരേ
ത്യാഗരാജസ്വാമികൾ ശ്രീരഞ്ജനിരാഗത്തിൽ ചിട്ടപ്പെടുത്തിയ ഒരു കൃതിയാണ് ബ്രോചെവാ രെവരേ. തെലുഗുഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.
പല്ലവി
ബ്രോചേവാ രെവരെ രഘുപതേ
ചരണം 1
നിനുവിനാ (ബ്രോചേ)
ചരണം 2
ശ്രീ രാമ നെനരുന (ബ്രോചേ)
ചരണം 3
സകല ലോക നായക (ബ്രോചേ)
പറളി നിയമസഭാമണ്ഡലം
1957-65 കാലഘട്ടത്തിൽ കേരളത്തിൽ പാലക്കാട് ജില്ലയിൽ നിലവിലിരുന്ന ഒരു നിയമസഭാ മണ്ഡലം ആണ് പറളി. 1957 ൽ നിലവിൽ വന്ന ഈ മണ്ഡലം 1965 - ലെ മണ്ഡലം പുനർക്രമീകരണത്തോടെ ഇല്ലാതായി. പ്രമുഖ കമ്യൂണിസ്റ്റ് നേതാവ് സി.കെ. നാരായണൻ കുട്ടി  ആയിരുന്നു ഈ മണ്ഡലത്തിന്റെ ആദ്യ  സാമാജികൻ 1960ൽ എ.ആർ മേനോൻ വിജയിച്ചു. 1960ൽ അദ്ദേഹത്തിന്റെ മരണത്തെ തുടർന്ന് എം.വി വാസു മത്സരിച്ചു വിജയിച്ചു.
ബ്രോചെവാ രെവരേ
ചരണം 4
നരവര നിസരി (ബ്രോചേ)
പറളി നിയമസഭാമണ്ഡലം
അവലംബം
വിഭാഗം:1965-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ബ്രോചെവാ രെവരേ
ചരണം 5
ദേവേന്ദ്രാദുലു മെച്ചുടകു ലങ്ക ദയതൊ ദാന മൊസങ്ഗി സദാ (ബ്രോചേ)
ചരണം 6
വാലി നൊക്ക കൊലനെസി രവി ബാലുനി രാജുഗ ഗാവിഞ്ചി ജൂചി (ബ്രോചേ)
ചരണം 7
മുനി സവനമു ജൂഡ വെൻട ജനി ഖല മാരീചാഡുല ഹതംബു ചേസി (ബ്രോചേ)
ചരണം 8
ഭവാബ്ധി തരണോപായമു നെരനി ത്യാഗരാജുനി കരംബിഡി (ബ്രോചേ)
ഡോളോറോസ മഡോണ
1665-ൽ സ്പാനിഷ് കലാകാരനായ ബാർത്തലോമ എസ്റ്റേബൻ മൂറിലോ കാൻവാസിൽ പകർത്തിയ എണ്ണഛായാചിത്രമായ ഒരു മഡോണ പെയിന്റിംഗ് ആണ് ഡോളോറോസ മഡോണ. സ്പെയിനിലെ സെവില്ലെ എന്ന സ്ഥലത്തുള്ള മ്യൂസിയോ ഡി ബെല്ലാസ് ആർടെസ് ഡി സെവില്ലയിലാണ് ഈ ചിത്രം സംരക്ഷിക്കപ്പെട്ടിരിക്കുന്നത്.
ഇതും കാണുക
വർഗ്ഗം:മഡോണ ചിത്രങ്ങൾ
സെലാസി ഇബ്രാഹിം
ഘാനയിലെ ഒരു അഭിനേത്രിയും ചലച്ചിത്ര നിർമ്മാതാവും അമ്മയും മനുഷ്യസ്‌നേഹിയും സംരംഭകയും സ്‌മാർട്ടിസ് മാനേജ്‌മെന്റ് ആൻഡ് പ്രൊഡക്ഷൻ സിഇഒയുമാണ് സെലാസി ഇബ്രാഹിം (ജനനം മെയ് 19). IROKOtv ന് വേണ്ടി ഡെസ്മണ്ട് എലിയട്ട് സംവിധാനം ചെയ്ത "Her Mother's Man" പോലുള്ള സിനിമകളിൽ സെലാസി ഇബ്രാഹിം അഭിനയിച്ചിട്ടുണ്ട്.
കരിയർ
സെലാസി ഇബ്രാഹിം 90 കളിൽ തന്റെ സ്‌ക്രീനിൽ അരങ്ങേറ്റം കുറിച്ചു. "മൈ സ്വീറ്റി" എന്ന സിനിമ, ഗ്രേസ് ഒമാബോയ്, മക്- ജോർദാൻ അമറ്റെഫിയോ എന്നിവരോടൊപ്പം അഭിനയിച്ചുകൊണ്ട് അവർക്ക് ഒരു വഴിത്തിരിവ് നൽകി. 2015-ൽ നാദിയ ബുവാരി, ജെയിംസ് ഗാർഡ്നർ, ഡെസ്മണ്ട് എലിയറ്റ്, റോസ്ലിൻ എൻഗിസ്സ എന്നിവരെ അവതരിപ്പിച്ച തന്റെ ആദ്യ സിനിമ അവർ നിർമ്മിച്ചു. 2017-ൽ അവർ ഡെസ്മണ്ട് എലിയട്ട് സംവിധാനം ചെയ്ത ഒരു ടെലിവിഷൻ പരമ്പര എൻട്രാപ്പ്ഡ് നിർമ്മിച്ചു. അത് ആഫ്രിക്കൻ മാജിക് ഷോകേസ്, എബോണി ലൈഫ് ടിവി, ഘാനയിലെ ടിവി3 നെറ്റ്‌വർക്ക് എന്നിവയിൽ പ്രദർശിപ്പിച്ചു. IROKOtv നായി നൈജീരിയയിൽ നിർമ്മിച്ച വിവിധ പ്രൊഡക്ഷനുകളിലും അവർ അഭിനയിച്ചിട്ടുണ്ട്. അവയിൽ ശ്രദ്ധേയമാണ് ബേബി പാലവർ, Her Mother's Man. 2019-ലെ ഗോൾഡൻ മൂവി അവാർഡിൽ സഹനടിക്കുള്ള മികച്ച നടിയായി അവർ നാമനിർദ്ദേശം ചെയ്യപ്പെട്ടു.
സെലാസി തന്റെ പുതിയ ചിത്രം "40 ലുക്ക്സ് ഗുഡ് ഓൺ യു" എന്ന പേരിൽ 2019-ൽ റിലീസ് ചെയ്തു. ഈ സിനിമ ആദ്യം പ്രദർശിപ്പിച്ചത് അക്രയിലെ സിൽവർ ബേർഡ് സിനിമാശാലയിലും വെസ്റ്റ് ഹിൽ മാളിലുമാണ്. അഞ്ച് മികച്ച സുഹൃത്തുക്കളെക്കുറിച്ചാണ് ചിത്രം സംസാരിക്കുന്നത് (യാബ, സ്റ്റേസി, മൗസി, റൂത്ത് അറാബ) 40 വയസ്സ് തികയുന്നതിന് മുമ്പ്, യൂണിവേഴ്സിറ്റിയിൽ പഠിക്കുമ്പോൾ, ജീവിതത്തിൽ വിജയിക്കാൻ ഒരു ഉടമ്പടി ഉണ്ടാക്കിയവൻ, കള്ളം പറഞ്ഞാലും അത് സംഭവിക്കാൻ സാധ്യമായതെല്ലാം ചെയ്യാൻ അഞ്ച് സുഹൃത്തുക്കളും തീരുമാനിച്ചു. എല്ലാവരും അവരുടെ ബന്ധങ്ങൾ, കരിയർ, ജീവിതം എന്നിവയ്ക്കായി ഒരു പദ്ധതി തയ്യാറാക്കി. എന്നിരുന്നാലും, ജീവിതം അവരിൽ ഓരോരുത്തർക്കും ഒരു കർവ്ബോൾ എറിഞ്ഞപ്പോൾ അവർ അമ്പരന്നുപോയി. അവസാനം, അവർ എല്ലാം കണ്ടെത്തി. ചിത്രം 2019 ജൂൺ 21 ന് പ്രദർശിപ്പിച്ചു. ഇത് സംവിധാനം ചെയ്തത് പാസ്കൽ അമൻഫോയാണ്.
സ്വകാര്യ ജീവിതം
സെലാസി ഇബ്രാഹിം നാഷണൽ ഡെമോക്രാറ്റിക് കോൺഗ്രസിന്റെ മുൻ മന്ത്രിയായ ഇബ്രാഹിം ആദത്തെ വിവാഹം കഴിച്ചു. അവർക്ക് ഒരു മകനും മകളും ഉണ്ട്.
അവലംബം
വർഗ്ഗം:ഘാനയിലെ നടിമാർ
ഇന്ത്യൻ നാഷണൽ കോൺഗ്രസ് (യു)
1979 ജൂലൈയിൽ അന്നത്തെ കർണാടക മുഖ്യമന്ത്രിയായിരുന്ന ഡി. ദേവരാജ് ഉർസ് രൂപീകരിച്ച ഇന്ദിരാഗാന്ധി യുടെ നേതൃത്വത്തിലുള്ള കോൺഗ്രസ് (ഐ) പിരിഞ്ഞ വിഭാഗമായിരുന്നു ഇന്ത്യൻ നാഷണൽ കോൺഗ്രസ് (യു). പിളർപ്പിന് ഉർസിനെ പ്രേരിപ്പിച്ചത് ഇന്ദിരയുടെ മകൻ സഞ്ജയ് ഗാന്ധിയുടെ പാർട്ടിയിലേക്കുള്ള തിരിച്ചുവരവാണ്. കർണാടക, കേരളം, മഹാരാഷ്ട്ര, ഗോവ എന്നീ സംസ്ഥാനങ്ങളിൽ നിന്നുള്ള പല പാർലമെന്റംഗങ്ങളും ഭാവിയിലെ ഉൾപ്പെടെ കേന്ദ്രമന്ത്രിമാരും മുഖ്യമന്ത്രിമാരുമായ, യശ്വംത്രൊ ചവാൻ, ദേവ് കാന്ത് ബറുവ, കാശു ബ്രഹ്മാനന്ദ റെഡ്ഡി, എ കെ ആന്റണി, ശരദ് പവാർ, ശരത് ചന്ദ്ര സിൻഹ, പ്രിയരന്ജന് ദാസ് മുൻഷി, കെ.പി ഉണ്ണികൃഷ്ണൻ എന്നിവരും ഒപ്പം നിന്നു.
പിന്നീട് ദേവരാജ് ജനതാ പാർട്ടി യിൽ ചേർന്നു; യശ്വന്തറാവു ചവാൻ, ബ്രഹ്മാനന്ദ റെഡ്ഡി, ചിദംബരം സുബ്രഹ്മണ്യം മുതലായവർ കോൺഗ്രസ്സ് (ഇന്ദിര) യിലും ചേർന്നു ;  എ. കെ. ആന്റണി  കേരളത്തിൽ കോൺഗ്രസ്സ്  (യു) പിളർത്തി  കോൺഗ്രസ്സ്  (എ)യ്ക്ക് രൂപം നൽകി. 1981 ഒക്ടോബറിൽ പാർട്ടിയുടെ അദ്ധ്യക്ഷസ്ഥാനം ശരദ് പവാർ ഏറ്റെടുത്തപ്പോൾ, ഇന്ത്യൻ കോൺഗ്രസ്സ് (സോഷ്യലിസ്റ്റ്) എന്ന് പാർട്ടിയെ പുനർനാമകരണം ചെയ്തു.
ഇതും കാണുക
വർഗ്ഗം:ഇന്ത്യയിലെ നിഷ്ക്രിയമായ രാഷ്ട്രീയകക്ഷികൾ
പുരാണങ്ങളിലെ പ്രസിദ്ധമായ നദികൾ
വിവിധ കാലഘട്ടങ്ങളിലായി എഴുതപ്പെട്ടിട്ടുള്ള ഭാരതീയമായ പുരാണങ്ങളിലും മറ്റു കൃതികളിലുമായി പല നദികളെപ്പറ്റിയും പരാമർശിച്ചിട്ടുണ്ടു്. അവയിൽ ചിലതു് യഥാർത്ഥത്തിൽ നിലവിലുണ്ടായിരുന്നതോ ഇപ്പോഴും ഉള്ളവയോ ആണു്. മറ്റു ചിലതാകട്ടെ, ഭാവനാസൃഷ്ടികളും. ഈ ലേഖനത്തിൽ അത്തരം നദികളിൽ പ്രധാനപ്പെട്ടവയെക്കുറിച്ച് സൂചിപ്പിക്കുന്നു:
ഗയിറ്റാനോ ഡോനിസെറ്റി
ഇറ്റാലിയൻ സംഗീതജ്ഞനായ ഗയിറ്റാനോ ഡോനിസെറ്റി 1797 നവംബർ 29-ന് വടക്കൻ ഇറ്റലിയിലെ ബെർഗാമോയിൽ ജനിച്ചു. ബോളോഗ്നയിൽ പോയി ഉപരിപഠനം നടത്തി. 1822 മുതൽ 1838 വരെ നേപ്പിൾസിലായിരുന്നു. 1838-ൽ ഇദ്ദേഹത്തിന്റെ പൊല്യൂറ്റോ എന്ന ഓപ്പറ നെപ്പോളിയൻ ഭരണകൂടം നിരോധിച്ചു. തുടർന്ന് ഇദ്ദേഹം പാരിസിലെത്തി. അവിടെ വച്ച് പൊല്യൂറ്റോയുടെ പരിഷ്കരിച്ച രൂപമായലെ മാർട്ടിയേഴ്സ് (1840) അവതരിപ്പിച്ചു ശ്രദ്ധേയനായി. 1842 മുതൽ പാരിസിലും വിയന്നയിലുമായി മാറിമാറി താമസിച്ചു.
പ്രധാനപ്പെട്ട ഓപ്പറകൾ
എന്റിക്കോഡി ബോർഗോഗ്നയാണ് ആദ്യത്തെ ഓപ്പറ (1828). തുടർന്ന് ഇരുപത്തഞ്ചോളം ഓപ്പറകൾ സംവിധാനം ചെയ്യുകയുണ്ടായി. അവയിൽ പ്രധാനപ്പെട്ടവ തുടങ്ങിയവയാണ്. അത്ര ഉദാത്തമല്ലെങ്കിലും കാല്പനിക ഭാവമാർന്ന ഈണങ്ങൾ കൊണ്ട് പ്രശസ്തമായ മറ്റു രണ്ടു ഓപ്പറകളാണ് റോസിനി, ബെല്ലിനി എന്നിവരോടൊപ്പം സമകാലിക ഓപ്പറാവേദി അടക്കി വാണിരുന്ന ഒരു സംഗീത പ്രതിഭയാണ് ഇദ്ദേഹം. 1848 ഏപ്രിൽ 8-ന് ഇദ്ദേഹം അന്തരിച്ചു.
അവലംബം
വർഗ്ഗം:1797-ൽ ജനിച്ചവർ വർഗ്ഗം: 1848-ൽ മരിച്ചവർ വർഗ്ഗം:നവംബർ 29-ന് ജനിച്ചവർ വർഗ്ഗം:ഏപ്രിൽ 8-ന് മരിച്ചവർ
യാസ്ദെഗെർദ് ഒന്നാമൻ
399 മുതൽ 420 വരെ ഭരണത്തിലിരുന്ന സസ്സാനിയൻ ചക്രവർത്തി ആയിരുന്നു യാസ്ദെഗെർദ് ഒന്നാമൻ ശാപൂർ മൂന്നാമന്റെ (ഭരണവർഷം 383–388) മകനായിരുന്ന ഇദ്ദേഹം പിതാവിന്റെയും സ്വന്തം സഹോദരൻ ബഹ്റാം നാലാമന്റെയും (ഭരണവർഷം 388–399) മരണത്തിന് ശേഷമാണ് അധികാരത്തിലേറിയത്.
യാസ്ദെഗെർദ് ഒന്നാമന്റെ ഭരണകാലം സസ്സാനിയൻ സാമ്രാജ്യത്തിൽ നവീകരണത്തിന്റെ കാലമായിരുന്നു. യഹൂദന്മാരുമായും ക്രൈസ്തവരുമായും നല്ല ബന്ധം സ്ഥാപിക്കാൻ ഇദ്ദേഹം തത്പരനായിരുന്നു. തന്നിമിത്തം യഹൂദരും ക്രിസ്ത്യാനികളും ഇദ്ദേഹത്തെ അക്കീമെനിദ് ചക്രവർത്തിയായിരുന്ന മഹാനായായ സൈറസിനോട് ഉപമിച്ചിരുന്നു. കിഴക്കൻ റോമാ സാമ്രാജ്യവുമായി ഇദ്ദേഹം വലിയ സൗഹാർദ്ദം സ്ഥാപിച്ചു. റോമാ ചക്രവർത്തി അർക്കാദിയൂസ് തന്റെ മകനായ തിയഡോഷ്യസിന്റെ രക്ഷകർത്താവായി ഇദ്ദേഹത്തെ ബഹുമാനിച്ചിരുന്നു. റോമാ സാമ്രാജ്യത്തിലെ സഭയ്ക്ക് ലഭിക്കുന്ന ഔദ്യോഗിക അംഗീകാരം കണക്കിലെടുത്ത് സ്വന്തം സാമ്രാജ്യത്തിലെ ക്രൈസ്തവ സഭയ്ക്കും അംഗീകാരം നൽകാൻ അദ്ദേഹം സന്നദ്ധനായി. കിഴക്കിന്റെ സഭയുടെ കേന്ദ്രീകൃത സംഘാടനത്തിലേക്ക് നയിച്ച 410ലെ സെലൂക്യാ-ക്ടെസിഫോൺ സൂനഹദോസ് വിളിച്ചു ചേർത്തത് ഇദ്ദേഹമാണ്.
ബ്രോവവമ്മാ താമസമേലേ
ശ്യാമശാസ്ത്രികൾ തെലുഗുഭാഷയിൽ രചിച്ചിരിക്കുന്ന ഒരു കർണ്ണാടകസംഗീതകൃതിയാണ് ബ്രോവവമ്മാ താമസമേലേ. മാഞ്ജിരാഗത്തിൽ മിശ്രചാപ്പുതാളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്.
പല്ലവി
ബ്രോവവമ്മാ താമസമേലേ അംബ ദേവീ താളലേനേ ബിരാന
അനുപല്ലവി
നീവേ അനാദരണ ജേസിതേ അംബാ നിർവഹിമ്പ വശമാ കാമാക്ഷി
ചരണം 1
ജാലമേല വിനോദമാ ശിവശങ്കരി ഇദി സമ്മതമാ ശൂലിനീ നീവേ ഭക്തപരിപാലിനീ ഗദാ ബിരാന
ചരണം 3
ശ്യാമകൃഷ്ണ സഹോദരീ ശുകശ്യാമളേ ത്രിപുര സുന്ദരി അംബാ ഈ മഹിലോ നീ സമാനദൈവമു എന്ദുഗാനലേനേ ബിരാന
പുറത്തേക്കുള്ള കണ്ണികൾ
വർഗ്ഗം:ശ്യാമശാസ്ത്രികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:മാഞ്ജിരാഗത്തിൽ ചിട്ടപ്പെടുത്തിയ സംഗീതകൃതികൾ വർഗ്ഗം:മിശ്രചാപ്പ് താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
ഓറഞ്ച്, കാലിഫോർണിയ
ഓറഞ്ച്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള ഓറഞ്ച് കൗണ്ടി യിൽ സ്ഥിതിചെയ്യുന്ന ഒരു നഗരമാണ്. കൌണ്ടി ആസ്ഥാനമായ സാന്താ അനായ്ക്ക് ഏകദേശം 3 മൈൽ (4.8 കിലോമീറ്റർ) വടക്കായിട്ടാണ് ഈ നഗരം സ്ഥിതിചെയ്യുന്നത്. ഈ പ്രദേശത്ത് ഓറഞ്ച് നഗരം അസാധാരണമായി കാണപ്പെടുന്നു, എന്തെന്നാൽ, ഇവിടുത്തെ ഓൾഡ് ടൌൺ ഡിസ്ട്രിക്റ്റിൽ നിലനിൽക്കുന്ന നിരവധി ഭവനങ്ങൾ 1920 നു മുമ്പ് നിർമ്മിക്കപ്പെട്ടതാണ്. ഈ മേഖലയിലെ പല നഗരങ്ങളും 1960 കളിൽ ഇത്തരം ഭവനങ്ങളും കെട്ടിടങ്ങളും തകർത്തു കളഞ്ഞുവെങ്കിലും ഓറഞ്ച് നഗരം അവയെ അങ്ങനെ തന്നെ സംരക്ഷിക്കുവാൻ തീരുമാനിക്കുകയായിരുന്നു. ഒരു ചെറിയ ഉപനഗരമായ വില്ല പാർക്ക് ഓറഞ്ച് നഗരത്തെ വലയം ചെയ്ത് സ്ഥിതിചെയ്യുന്നു. ഈ നഗരത്തിലെ ആകെ ജനസംഖ്യ 2014 ലെ കണക്കുകൾ പ്രകാരം 139,812 ആയിരുന്നു.
പാച്ച് (കമ്പ്യൂട്ടിംഗ്)
ഒരു പാച്ച് എന്നത് ഒരു കമ്പ്യൂട്ടർ പ്രോഗ്രാമിലെയോ അത് അപ്‌ഡേറ്റുചെയ്യുന്നതിനോ പരിഹരിക്കുന്നതിനോ മെച്ചപ്പെടുത്തുന്നതിനോ രൂപകൽപ്പന ചെയ്‌തിരിക്കുന്ന അതിന്റെ പിന്തുണയ്‌ക്കുന്ന ഡാറ്റയിലേക്കുള്ള മാറ്റങ്ങളുടെ ഒരു കൂട്ടമാണ്. സുരക്ഷാ കേടുപാടുകൾ പരിഹരിക്കുന്നതും മറ്റ് ബഗുകളും ഇതിൽ ഉൾപ്പെടുന്നു, അത്തരം പാച്ചുകളെ സാധാരണയായി ബഗ്ഫിക്സുകൾ അല്ലെങ്കിൽ ബഗ്ഗ് പരിഹാരങ്ങൾ എന്ന് വിളിക്കുന്നു, ഒപ്പം പ്രവർത്തനവും, ഉപയോഗക്ഷമത അല്ലെങ്കിൽ പ്രകടനം മെച്ചപ്പെടുത്തുന്നു.
പ്രോഗ്രാം ചെയ്ത നിയന്ത്രണത്തിലോ ഒരു എഡിറ്റിംഗ് ടൂൾ അല്ലെങ്കിൽ ഡീബഗ്ഗർ ഉപയോഗിച്ചോ ഒരു ഹ്യൂമൻ പ്രോഗ്രാമർ പാച്ചുകൾ ഇൻസ്റ്റാൾ ചെയ്യാം. ഒരു സംഭരണ ​​ഉപകരണത്തിലോ കമ്പ്യൂട്ടർ മെമ്മറിയിലോ പ്രോഗ്രാം ഫയലുകളിലേക്ക് അവ പ്രയോഗിക്കാം. പാച്ചുകൾ ശാശ്വതമായിരിക്കാം (വീണ്ടും പാച്ച് ചെയ്യുന്നതുവരെ) അല്ലെങ്കിൽ താൽക്കാലികം.
പ്രശ്നങ്ങൾ പരിഹരിക്കാനാണ് ഉദ്ദേശിക്കുന്നതെങ്കിലും, മോശമായി രൂപകൽപ്പന ചെയ്ത പാച്ചുകൾക്ക് ചിലപ്പോൾ പുതിയ പ്രശ്നങ്ങൾ സൃഷ്ടിച്ചേക്കാം (സോഫ്റ്റ്‌വേർ റിഗ്രഷനുകൾ കാണുക). ചില പ്രത്യേക സാഹചര്യങ്ങളിൽ, അപ്‌ഡേറ്റുകൾ ഉപയോഗിച്ച്, അറിഞ്ഞുകൊണ്ട് പ്രവർത്തനക്ഷമത തകർക്കുകയോ ഒരു ഉപകരണം അപ്രാപ്‌തമാക്കുകയോ ചെയ്യാം, ഉദാഹരണത്തിന്, അപ്‌ഡേറ്റ് ദാതാവിന് ലൈസൻസില്ലാത്ത ഘടകങ്ങൾ നീക്കംചെയ്യുന്നതിലൂടെ.
പാച്ച് മാനേജുമെന്റ് ജീവിതചക്രം മാനേജുമെന്റിന്റെ ഭാഗമാണ്, ഇത് ഒരു നിർദ്ദിഷ്ട സമയത്ത് ഏതൊക്കെ സിസ്റ്റങ്ങളിലേക്ക് ഏത് തരം പാച്ചുകൾ പ്രയോഗിക്കണം എന്നതിനുള്ള തന്ത്രവും പദ്ധതിയും ഉപയോഗിക്കുന്ന പ്രക്രിയയാണ് ഇത്.
ബൈനറി പാച്ചുകൾ
കുത്തക സോഫ്റ്റ്വെയറിനായുള്ള പാച്ചുകൾ സാധാരണയായി സോഴ്സ് കോഡിന് പകരം എക്സിക്യൂട്ടബിൾ ഫയലുകളായി വിതരണം ചെയ്യുന്നു. ഈ ഫയലുകൾ എക്സിക്യൂട്ട് ചെയ്യുമ്പോൾ ഡിസ്കിലെ ടാർഗെറ്റ് പ്രോഗ്രാമിലേക്ക് (കളിലേക്ക്) പാച്ച് കോഡ് ഇൻസ്റ്റാളുചെയ്യുന്നത് നിയന്ത്രിക്കുന്ന ഒരു പ്രോഗ്രാം മെമ്മറിയിലേക്ക് ലോഡുചെയ്യുന്നു.
മറ്റ് സോഫ്റ്റ്വെയറുകൾക്കായുള്ള പാച്ചുകൾ സാധാരണയായി പാച്ച് കോഡ് അടങ്ങിയ ഡാറ്റ ഫയലുകളായി വിതരണം ചെയ്യും. ഇൻസ്റ്റാളേഷൻ നടത്തുന്ന ഒരു പാച്ച് യൂട്ടിലിറ്റി പ്രോഗ്രാം ഈ ഡാറ്റ ഫയലുകൾ വായിക്കുന്നു. പുതിയ പാച്ച് കോഡ് ഉപയോഗിച്ച് പരിഷ്‌ക്കരിച്ചുകൊണ്ട് ടാർഗെറ്റ് പ്രോഗ്രാമിന്റെ എക്സിക്യൂട്ടബിൾ - പ്രോഗ്രാമിന്റെ യന്ത്രഭാഷ കോഡ് ഈ യൂട്ടിലിറ്റി പരിഷ്‌ക്കരിക്കുന്നു. പഴയ കോഡ് കൈവശമുള്ള സ്ഥലത്ത് (ബൈറ്റുകളുടെ എണ്ണം) പുതിയ കോഡ് യോജിക്കുമെങ്കിൽ, പഴയ കോഡിന് മുകളിൽ നേരിട്ട് തിരുത്തിയെഴുതുന്നതിലൂടെ ഇത് സ്ഥാപിക്കാം. ഇതിനെ ഇൻലൈൻ പാച്ച് എന്ന് വിളിക്കുന്നു. പുതിയ കോഡ് പഴയ കോഡിനേക്കാൾ വലുതാണെങ്കിൽ, പാച്ച് യൂട്ടിലിറ്റി പാച്ച് ചെയ്യുന്ന ടാർഗെറ്റ് പ്രോഗ്രാമിന്റെ ഒബ്ജക്റ്റ് ഫയലിലേക്ക് പുതിയ കോഡ് അടങ്ങിയ ലോഡ് റെക്കോർഡ് (കൾ) കൂട്ടിച്ചേർക്കും. പാച്ച് ചെയ്ത പ്രോഗ്രാം പ്രവർത്തിപ്പിക്കുമ്പോൾ, പുതിയ കോഡ് ആവശ്യമുള്ള പഴയ കോഡിലെ സ്ഥലത്ത് ബ്രാഞ്ച് നിർദ്ദേശങ്ങൾ (ജമ്പുകൾ അല്ലെങ്കിൽ കോളുകൾ) ഉപയോഗിച്ച് പുതിയ കോഡിലേക്ക് എക്സിക്യൂഷൻ നയിക്കും. ആദ്യകാല 8-ബിറ്റ് മൈക്രോകമ്പ്യൂട്ടറുകളിൽ, ഉദാഹരണത്തിന് റേഡിയോ ഷാക്ക് ടിആർഎസ്-80, ഓപ്പറേറ്റിംഗ് സിസ്റ്റത്തിൽ ഒരു പാച്ച് / സിഎംഡി യൂട്ടിലിറ്റി ഉൾപ്പെടുന്നു, അത് ഒരു ടെക്സ്റ്റ് ഫയലിൽ നിന്ന് പാച്ച് ഡാറ്റ സ്വീകരിച്ച് ടാർഗെറ്റ് പ്രോഗ്രാമിന്റെ എക്സിക്യൂട്ടബിൾ ബൈനറി ഫയലുകളിൽ (പരിഹാരങ്ങൾ) പ്രയോഗിക്കുന്നു.
ഉറവിട കോഡ് പാച്ചുകൾ
സോഴ്‌സ് കോഡ് പരിഷ്‌ക്കരണങ്ങളുടെ രൂപത്തിലും പാച്ചുകൾ പ്രചരിപ്പിക്കാൻ കഴിയും. ഈ സാഹചര്യത്തിൽ, പാച്ചുകളിൽ സാധാരണയായി "ഡിഫ്സ്" എന്ന് വിളിക്കുന്ന രണ്ട് സോഴ്സ് കോഡ് ഫയലുകൾ തമ്മിലുള്ള വാചക വ്യത്യാസങ്ങൾ അടങ്ങിയിരിക്കുന്നു. ഇത്തരത്തിലുള്ള പാച്ചുകൾ സാധാരണയായി ഓപ്പൺ സോഴ്സ് സോഫ്റ്റ്‌വെയർ പ്രോജക്റ്റുകളിൽ നിന്ന് വരുന്നു. ഈ സാഹചര്യങ്ങളിൽ, ഉപയോക്താക്കൾ പുതിയതോ മാറ്റിയതോ ആയ ഫയലുകൾ സ്വയം സമാഹരിക്കുമെന്ന് ഡവലപ്പർമാർ പ്രതീക്ഷിക്കുന്നു.
ചരിത്രം
ചരിത്രപരമായി നോക്കുമ്പോൾ, സോഫ്റ്റ്വെയർ വിതരണക്കാർ പേപ്പർ ടേപ്പിലോ പഞ്ച് ചെയ്ത കാർഡുകളിലോ പാച്ചുകൾ വിതരണം ചെയ്തു, സ്വീകർത്താവിന് യഥാർത്ഥ ടേപ്പിന്റെ (അല്ലെങ്കിൽ ഡെക്ക്) സൂചിപ്പിച്ച ഭാഗം മുറിച്ചുമാറ്റാമെന്നും പകരം സെഗ്‌മെന്റിൽ പാച്ച് (അതിനാൽ പേര്) നൽകുമെന്നും പ്രതീക്ഷിക്കുന്നു. പിന്നീടുള്ള പാച്ച് വിതരണങ്ങൾക്ക് വേണ്ടി മാഗ്നറ്റിക് ടേപ്പ് ഉപയോഗിച്ചു. നീക്കംചെയ്യാവുന്ന ഡിസ്ക്ക് ഡ്രൈവുകളുടെ കണ്ടുപിടുത്തത്തിനുശേഷം, പാച്ച് സോഫ്റ്റ്വെയർ ഡെവലപ്പർമാരിൽ നിന്ന് ഒരു ഡിസ്ക് വഴിയോ അല്ലെങ്കിൽ പിന്നീട് സിഡി-റോം മെയിൽ വഴിയോ വന്നു. വ്യാപകമായി ലഭ്യമായ ഇൻറർനെറ്റ് ആക്സസ് ഉപയോഗിച്ച്, ഡെവലപ്പറുടെ വെബ് സൈറ്റിൽ നിന്നോ ഓട്ടോമേറ്റഡ് സോഫ്റ്റ്വെയർ അപ്ഡേറ്റുകൾ വഴിയോ പാച്ചുകൾ ഡൗൺലോഡ് ചെയ്യുന്നതിന് അന്തിമ ഉപയോക്താക്കൾക്ക് പലപ്പോഴും ലഭ്യമാകും. ആപ്പിളിന്റെ മാക് ഒഎസ് 9, മൈക്രോസോഫ്റ്റിന്റെ വിൻഡോസ് എംഇ എന്നിവയിൽ നിന്ന് ആരംഭിച്ച് പിസി ഓപ്പറേറ്റിംഗ് സിസ്റ്റങ്ങൾക്ക് ഇന്റർനെറ്റ് വഴി യാന്ത്രിക സോഫ്റ്റ്വെയർ അപ്‌ഡേറ്റുകൾ നേടാനുള്ള കഴിവ് ലഭിച്ചു.
ടാർഗെറ്റ് പ്രോഗ്രാം അപ്‌ഡേറ്റുചെയ്യുന്നതിന് കമ്പ്യൂട്ടർ പ്രോഗ്രാമുകൾക്ക് പലപ്പോഴും പാച്ചുകൾ ഏകോപിപ്പിക്കാൻ കഴിയും. ഓട്ടോമേഷൻ അന്തിമ ഉപയോക്താവിന്റെ ചുമതല ലളിതമാക്കുന്നു - ഉപയോക്താവ് ഒരു അപ്‌ഡേറ്റ് പ്രോഗ്രാം എക്സിക്യൂട്ട് ചെയ്യുക, അതിനുശേഷം ടാർഗെറ്റ് അപ്‌ഡേറ്റ് ചെയ്യുന്നത് പൂർണ്ണമായും കൃത്യമായും നടക്കുന്നുവെന്ന് ആ പ്രോഗ്രാം ഉറപ്പാക്കുന്നു. മൈക്രോസോഫ്റ്റ് വിൻഡോസ് എൻ‌ടിക്കും അതിന്റെ പിൻ‌ഗാമികൾക്കുമായുള്ള സേവന പാക്കുകളും നിരവധി വാണിജ്യ സോഫ്റ്റ്വെയർ ഉൽ‌പ്പന്നങ്ങളും അത്തരം ഓട്ടോമേറ്റഡ് സ്ട്രാറ്റജീസ് സ്വീകരിക്കുന്നു.
ചില പ്രോഗ്രാമുകൾക്ക് ഉപയോക്താക്കളുടെ ഭാഗത്തുനിന്ന് വളരെ കുറച്ച് അല്ലെങ്കിൽ ഇടപെടലില്ലാതെ ഇന്റർനെറ്റ് വഴി സ്വയം അപ്‌ഡേറ്റ് ചെയ്യാൻ കഴിയും. സെർവർ സോഫ്റ്റ്വെയറിന്റെയും ഓപ്പറേറ്റിംഗ് സിസ്റ്റങ്ങളുടെയും പരിപാലനം പലപ്പോഴും ഈ രീതിയിലാണ് നടക്കുന്നത്. സിസ്റ്റം അഡ്മിനിസ്ട്രേറ്റർമാർ നിരവധി കമ്പ്യൂട്ടറുകളെ നിയന്ത്രിക്കുന്ന സാഹചര്യങ്ങളിൽ, സ്ഥിരത നിലനിർത്താൻ ഇത്തരത്തിലുള്ള ഓട്ടോമേഷൻ സഹായിക്കുന്നു. സുരക്ഷാ പാച്ചുകളുടെ പ്രയോഗം സാധാരണയായി ഈ രീതിയിലാണ് സംഭവിക്കുന്നത്.
അപ്ലിക്കേഷൻ
പാച്ചുകളുടെ വലുപ്പം കുറക്കുമ്പോൾ ബൈറ്റുകൾ മുതൽ നൂറുകണക്കിന് മെഗാബൈറ്റ് വരെ വ്യത്യാസപ്പെടാം; അതിനാൽ, കൂടുതൽ പ്രധാനപ്പെട്ട മാറ്റങ്ങൾ ഒരു വലിയ വലുപ്പത്തെ സൂചിപ്പിക്കുന്നു, എന്നിരുന്നാലും ഇത് പാച്ചിൽ മുഴുവൻ ഫയലുകളും ഉൾക്കൊള്ളുന്നുണ്ടോ അല്ലെങ്കിൽ ഫയലുകളുടെ മാറിയ ഭാഗം (കൾ) മാത്രമാണോ എന്നതിനെ ആശ്രയിച്ചിരിക്കുന്നു. പ്രത്യേകിച്ചും, ഗ്രാഫിക്സ്, ശബ്ദ ഫയലുകൾ പോലുള്ള പ്രോഗ്രാം ഇതര ഡാറ്റകൾ മാറ്റങ്ങൾ ചേർക്കുകയോ മാറ്റിസ്ഥാപിക്കുകയോ ചെയ്യുമ്പോൾ പാച്ചുകൾ വളരെ വലുതായിത്തീരാം. കമ്പ്യൂട്ടർ ഗെയിമുകളുടെ പാച്ചിംഗിൽ ഇത്തരം സാഹചര്യങ്ങൾ സാധാരണയായി സംഭവിക്കാറുണ്ട്. സോഫ്റ്റ്വെയറിന്റെ പ്രാരംഭ ഇൻസ്റ്റാളേഷനുമായി താരതമ്യപ്പെടുത്തുമ്പോൾ, പാച്ചുകൾ സാധാരണയായി പ്രയോഗിക്കാൻ കൂടുതൽ സമയം എടുക്കുന്നില്ല.
അവലംബം
വർഗ്ഗം:കമ്പ്യൂട്ടർ പ്രോഗ്രാമിങ്ങ്
ഒസ്ബെക്കിയ
മെലാസ്റ്റൊമാറ്റേസീ സസ്യകുടുംബത്തിലെ ഒരു ജനുസാണ് ഒസ്ബെക്കിയ.സ്വീഡിഷ് പര്യവേഷകനും പ്രകൃതിശാസ്ത്രജ്ഞനുമായിരുന്ന പേർ ഓസ്ബെക്കിന്റെ ഓർമയ്ക്ക് കാൾ ലിനേയസ് ആണ് ഈ ജനുസിന് പേരിട്ടത് (Pehr Osbeck-1723–1805). വലത്ത്‌|ലഘുചിത്രം|Osbeckia chinensis വലത്ത്‌|ലഘുചിത്രം|Profile of flower
അംഗീകരിക്കപ്പെട്ട സ്പീഷീസുകൾ
The Plant List അംഗീകരിച്ച 11 സ്പീഷീസുകൾ
തീരുമാനമായിട്ടില്ലാത്ത സ്പീഷീസുകൾ
താഴെപ്പറയുന്ന പേരുകൾ പുസ്തകങ്ങളിൽ ഉപയോഗിക്കുന്നുണ്ടെങ്കിലും The Plant Listഅംഗീകരിച്ചിട്ടില്ല.
റിതു മേനോൻ
ഇന്ത്യൻ പ്രസാധക, എഴുത്തുകാരി, വനിതാ വിമോചനപ്രവർത്തക എന്ന നിലയിലെല്ലാം പ്രശസ്തയാണ് റിതു മേനോൻ. ഇംഗ്ലീഷ്: Ritu Menon
ജീവിതരേഖ
198 ൽ റിതു കലി എന്ന പേരിൽ ഉർവഷി ഭൂട്ടാലിയയുമായി ചേർന്ന് ഒരു പുസ്തത പ്രസാധന കേന്ദ്രം സഹസ്ഥാപനം ആരംഭിച്ചു. വനിതാ വിമോചന പ്രസാധനം മാത്രം ലാക്കാക്കിയായിരുന്നു ഇത്. എന്നാൽ ഇത് ലാഭകരമല്ലാത്തതിനാലും ഉർവഷിയുമായി അഭിപ്രായ വ്യത്യാസങ്ങൾ ഉടലെടുത്തതിനെ തുടർന്നും ഇത് നിർത്തേണ്ടി വന്നു. എന്നാൽ ഉർവഷിയും റിതുവും തനിച്ച് വെവ്വേറെ പ്രസാധനകേന്ദ്രങ്ങൾ തുടങ്ങുകയുണ്ടായി
ബഹുമതികൾ
റിതുവിനും ഉർവഷിക്കും ചേർന്ന് രാജ്യം പദ്മശ്രീ പുരസ്കാരം നൽകി ആദരിച്ചു.
റഫറൻസുകൾ
വർഗ്ഗം:ഇന്ത്യയിലെ ഇംഗ്ലീഷ് ഭാഷ എഴുത്തുകാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:2000-ൽ ജനിച്ചവർ
മലയാളചലച്ചിത്രനടന്മാർ
വർഗ്ഗം:മലയാളചലച്ചിത്രനടന്മാർ
സാദത്ത് ഹസ്സൻ മന്തോ
പഞ്ചാബിൽ ജനിയ്ക്കുകയും പിന്നീട് പാകിസ്താനിലേയ്ക്ക് കുടിയേറുകയും ചെയ്ത ചെറുകഥാകൃത്തും, തിരക്കഥാകൃത്തുമായിരുന്നു സാദത്ത് ഹസ്സൻ മന്തോ.(ജ:മെയ് 11, 1912 – ജനു:18, 1955).ഉറുദുവിലാണ് അദ്ദേഹത്തിന്റെ മിക്കകൃതികളും പുറത്തിറങ്ങിയത്. റേഡിയോ നാടകങ്ങളും അദ്ദേഹം രചിച്ചിരുന്നു. ഇന്ത്യയുടെ വിഭജനവും അതിനെത്തുടർന്നുണ്ടായ സംഭവപരിണാമങ്ങളുമാണ് മന്തോ തന്റെ ചില രചനകൾക്ക് ആധാരമാക്കിയത്. 22 ചെറുകഥാ സമാഹാരങ്ങളും ഒരു നോവലും,അഞ്ചു റേഡിയോ നാടക സംഗ്രഹങ്ങളും,ആത്മകഥാംശമുള്ള രചനകളുടെ രണ്ടുവാല്യങ്ങളും, അദ്ദേഹം തന്റെ സാഹിത്യസപര്യയിൽ പൂർത്തിയാക്കുകയുണ്ടായി.
സാദത്ത് ഹസ്സൻ മന്തോയുടെ തുടക്കം ചില വിശ്വവിഖ്യാതകൃതികൾ ഉറുദുവിലേയ്ക്ക് ഭാഷാന്തരം ചെയ്തുകൊണ്ടായിരുന്നു.ചെക്കോവ്, ഗോർക്കി,ഓസ്കാർ വൈൽഡ്,വിക്തോർ യൂഗോ എന്നിവരുടെ കൃതികളാണ് അക്കാലത്ത് പ്രധാനമായും അദ്ദേഹം തർജ്ജിമ ചെയ്തിരുന്നത്. ആദ്യത്തെ ചെറുകഥ ജാലിയൻ വാലാബാഗ് സംഭവത്തെ അധികരിച്ച് എഴുതിയ 'തമാശ'(Tamasha) എന്ന കൃതിയായിരുന്നു. രചനകളിൽ ലൈംഗിക അതിപ്രസരത്തെച്ചൊല്ലി മന്തോയ്ക്ക് 6 പ്രാവശ്യം ബ്രിട്ടീഷ് ഭരണകാലത്തും, പാകിസ്താനിലും വിചാരണ നേരിടേണ്ടിവന്നിരുന്നെങ്കിലും കുറ്റവിമുക്തനാക്കപ്പെടുകയാണുണ്ടായത്. "ബു" (Odour), "ഖോൽ ദോ" (Open It), "ഥംണ്ടാ ഗോഷ്ത്" (Cold Meat), and "തോബാ തേക് സിങ്" എന്നീ കൃതികൾ ഏറെ ജനശ്രദ്ധ പിടിച്ചുപറ്റി.
അവലംബം
വർഗ്ഗം:പാകിസ്താനിലെ സാഹിത്യകാരന്മാർ
മാവെൻ ബഹിരാകാശപേടകം
മാർസ് അറ്റ്മോസ്ഫിയർ ആന്റ് വോളറ്റൈൽ എവലൂഷൻ(Mars Atmosphere and Volatile EvolutioN) അഥവാ മാവെൻ(MAVEN) ചൊവ്വയുടെ അന്തരീക്ഷത്തെ കുറിച്ച് പഠിക്കുന്നതിനു വേണ്ടി നാസ വിക്ഷേപിച്ച ബഹിരാകാശ പേടകമാണ്. ചൊവ്വയുടെ അന്തരീക്ഷവും ജലവും നഷ്ടപ്പെട്ടതും ആവാസയോഗ്യമല്ലാതായി മാറിയതും എങ്ങനെ എന്നു മനസ്സിലാക്കുന്നതിനാവശ്യമായ കൂടുതൽ വിവരങ്ങൾ ഈ പേടകം നമുക്കു നൽകും. 2013 നവംബർ 18ന് അറ്റ്‌ലസ്-V റോക്കറ്റിൽ മാവെൻ വിജയകരമായി വിക്ഷേപിക്കപ്പെട്ടു. 2014 സെപ്റ്റംബർ 22ന് ചൊവ്വയിൽ പ്രതലത്തിൽ നിന്ന് 150കി.മീറ്റർ അകലെയുള്ള ദീർഘവൃത്താകാര ഭ്രമണപഥത്തിൽ മാവെൻ പ്രവേശിച്ചു.
ചരിത്രം
നാസയുടെ മാർസ് സ്കൗട്ട് പദ്ധതിയുടെ ഭാഗമായി രൂപപ്പെടുത്തിയ രണ്ടു പേടകങ്ങളാണ് ഫീനിക്സും മാവെലും. 485 കോടി അമേരിക്കൻ ഡോളറിൽ താഴെയാണ് ഇതിന്റെ ചെലവ് പ്രതീക്ഷിക്കുന്നത്. 187 കോടി ഡോളറിന്റെ ചെലവ് വിക്ഷേപണത്തിനും അനുബന്ധ ചെലവുകൾക്കുമായും പ്രതീക്ഷിക്കുന്നു.
2008 സപ്റ്റംബർ 15ന് നാസ അതിന്റെ മാർസ് സ്കൗട്ട് 2013 ദൗത്യമായി മാവെനിനെ തെരഞ്ഞെടുത്തതായി പ്രഖ്യാപിച്ചു. മാവെനെ കൂടാതെ എട്ടു മറ്റു നിർദ്ദേശങ്ങൾ കൂടി ഇതിനായുണ്ടായിരുന്നു. ഇവയിൽ നിന്നാണ് മാവെനെ തെരഞ്ഞെടുത്തത്. 2013 ആഗസ്റ്റ് 2൹ വിക്ഷേപണ തയ്യാറെടെപ്പുകൾക്കായി ഫ്ലോറിഡയിലെ കെന്നഡി ബഹിരാകാശ കേന്ദ്രത്തിൽ മാവെൻ ബഹിരാകാശപേടകത്തെ എത്തിച്ചു. 2013 നവംബർ 18൹ കേപ് കനാവറൽ എയർഫോഴ്സ് സ്റ്റാഷനിൽ നിന്ന് അറ്റ്‌ലസ് V 408 റോക്കറ്റ് ഉപയോഗിച്ച് വിക്ഷേപിച്ചു. 2014 സെപ്റ്റംബർ 22ന് ഇത് ചൊവ്വയുടെ ഭ്രമണപഥത്തിൽ എത്തിച്ചേർന്നു. ഇതിനടുത്ത ദിവസം തന്നെ ഇന്ത്യയുടെ മാർസ് ഓർബിറ്റർ മിഷൻ പേടകവും അവിടെയെത്തും.
ലക്ഷ്യങ്ങൾ
ചൊവ്വയിൽ ഒഴുകുന്ന ജലവും കട്ടി കൂടിയ അന്തരീക്ഷവും ഉണ്ടായിരുന്നതിന് തെളിവുകൾ അന്വേഷിക്കുക എന്നതാണ് മാവെന്റെ പ്രധാന ലക്ഷ്യം. പണ്ടെന്നോ ചൊവ്വയിൽ വെള്ളമുണ്ടായിരുന്നു ​എന്നുതന്നെയാണ് ശാസ്ത്രജ്ഞരുടെ വിശ്വാസം. ചൊവ്വയുടെ കേന്ദ്രഭാഗം തണുക്കുകയും കാന്തികക്ഷേത്രം ഇല്ലാതാവുകയും ചെയ്തതിനെ തുടർന്നാണ് ചൊവ്വയുടെ അന്തരീക്ഷവും ജലവും ബാഷ്പീകരണശീലമുള്ള മറ്റു പദാർത്ഥങ്ങളും നഷ്ടപ്പെട്ടത് എന്നാണ് കരുതുന്നത്. ചൊവ്വയുടെ ഉപരിതല അന്തരീക്ഷത്തെ കുറിച്ചു പഠിക്കുന്നതിനുള്ള ആദ്യദൗത്യമാണ് മാവെൻ.
മാവെൻ ചൊവ്വയുടെ അന്തരീക്ഷത്തിൽ നിന്നും വാതകങ്ങൾ നഷ്ടപ്പെട്ടതിനെ കുറിച്ചും കാലാവസ്ഥയിലുണ്ടായ മാറ്റങ്ങളെ കുറിച്ചും കൂടുതൽ സൂക്ഷ്മമായി പഠിക്കും. അതുപോലെ ഇപ്പോൾ ചൊവ്വയുടെ അന്തരീക്ഷം നഷ്ടപ്പെടുന്നതിന്റെ നിരക്കും മനസ്സിലാക്കാൻ ഇതു സഹായിക്കും. പ്രധാനമായും നാലു ഉദ്ദേശ്യങ്ങളാണ് മാവെൻ ദൗത്യത്തിനുള്ളത്. 2014 സെപ്റ്റംബർ 22൹ മാവെൻ ചൊവ്വയെ പ്രദക്ഷിണം ചെയ്തു തുടങ്ങി. ഇതേ ദിവസം തന്നെ ക്യൂരിയോസിറ്റി റോവറിലെ സാമ്പിൾ അനാലിസിസ് അറ്റ് മാർസ്(SAM) എന്ന ഉപകരണം സമാനമായ പഠനങ്ങൾ ചൊവ്വയുടെ പ്രതലത്തിൽ ആരംഭിക്കുകയാണ്. ഇതിൽ നിന്നും കിട്ടുന്ന വിവരങ്ങൾ മാവെൻ ഉപരിതല അന്തരീക്ഷത്തിൽ നിന്നും ലഭ്യമാക്കുന്ന വിവരങ്ങളെ കൂടുതൽ വിശദീകരിക്കുന്നതിനു സഹായിക്കും. ചൊവ്വയിലെ ഇപ്പോൾ നടക്കുന്ന മീഥേൻ രൂപീകരണത്തെ കുറിച്ചും കൂടുതൽ വിവരങ്ങൾ ഇതിൽ നിന്നും ലഭിക്കും.
ഘടന
മാർസ് റെക്കനൈസൻസ് ഓർബിറ്റർ, മാർസ് ഒഡീസി എന്നിവയുടെ മാതൃകയിലാണ് മാവെൻ നിർമ്മിച്ചിരിക്കുന്നത്. 2.3മീറ്റർ വീതം നീളവും വീതിയും 2മീറ്റർ ഉയരവുമുള്ള ഇതിന്റെ ആകെ നീളം 11.4മീറ്റർ ആണ്. സോളാർ പാനലിന്റെ രണ്ടറ്റങ്ങളിലും മാഗ്നറ്റോമീറ്ററുകൾ ഘടിപ്പിച്ചിട്ടുണ്ട്. നാസയുടെ ജെറ്റ് പ്രൊപ്പൽഷൻ ലബോറട്ടറി നൽകിയ ഇലക്ട്രാ ടെലികമ്യൂണിക്കേഷൻ റിലേ പാക്കേജും ഇതിലുണ്ട്. ഈ സംവിധാനം 10Mb/s വേഗതയിലുള്ള വിവരകൈമാറ്റത്തിനു സഹായിക്കും.
ബാഹ്യ ലിങ്കുകൾ
വർഗ്ഗം:ബഹിരാകാശപേടകങ്ങൾ
സമകാലിക മലയാളം വാരിക
ദ് ന്യൂ ഇന്ത്യൻ എക്‌സ്പ്രസ് പത്രത്തിന്റെ പ്രസാധകരായ എക്‌സ്പ്രസ് നെറ്റ് വർക്ക് പ്രൈവറ്റ് ലിമിറ്റഡ് കൊച്ചിയിൽ നിന്നും പ്രസിദ്ധീകരിക്കുന്ന വാർത്താവാരികയാണ് സമകാലിക മലയാളം വാരിക. 1997 മെയ് മാസത്തിൽ പ്രസിദ്ധീകരണമാരംഭിച്ച വാരികയുടെ പ്രഥമ പത്രാധിപർ കേരളത്തിലെ പ്രമുഖ പത്രപ്രവർത്തകരിൽ ഒരാളായ എസ്. ജയചന്ദ്രൻ നായർ ആയിരുന്നു. 2012-വരെ അദ്ദേഹം ആ സ്ഥാനത്തു തുടർന്നു. ഇംഗഌഷ്, മലയാള പത്രപ്രവർത്തനരംഗങ്ങളിൽ ഏറെ പ്രശസ്തനായ ടി.ജെ. എസ് ജോർജ് ഉപദേഷ്ടാവായ ഇപ്പോഴത്തെ പത്രാധിപസമിതിയെ നയിക്കുന്നത് സജി ജെയിംസാണ്.
External links
വർഗ്ഗം:സാഹിത്യ-സാംസ്കാരിക-രാഷ്ട്രീയ വാരികകൾ വർഗ്ഗം:മലയാളവാരികകൾ വർഗ്ഗം:മലയാളമാദ്ധ്യമങ്ങൾ
http://www.mathrubhumi.com/english/news/media/malayalam-weekly-editor-jayachandran-nair-resigns-125183.html
കെ.പി. ഹരിദാസ്
ജീവിതരേഖ
കോഴിക്കോട് മെഡിക്കൽ കോളേജിൽ ശസ്ത്രക്രിയ വിഭാഗം അധ്യാപകനായി സേവനമാരംഭിച്ചു. ഇംഗ്ലണ്ടിൽനിന്ന് ഉന്നത വിദ്യാഭ്യാസം നേടിയ അദ്ദേഹം പിന്നീട് സർക്കാർ സർവീസിൽനിന്ന് സ്വയം വിരമിച്ചു. കേരളത്തിലെ ആദ്യ കരൾ ശസ്ത്രക്രിയയും താക്കോൽദ്വാര ശസ്ത്രക്രിയയും ഉൾപ്പെടെ നടന്നത് ഡോ. കെ പി ഹരിദാസിന്റെ നേതൃത്വത്തിലായിരുന്നു. ആരോഗ്യരംഗത്തെ മികച്ച പ്രവർത്തനങ്ങളെ മുൻനിർത്തി ബ്രിട്ടീഷ് പാർലമെന്റിന്റേതുൾപ്പെടെ നിരവധി പുരസ്കാരങ്ങൾ ലഭിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
ദ ഹോളി ഫാമിലി വിത്ത് എയ്ഞ്ചൽസ്
ഡച്ച് ലാൻഡ്സ്കേപ് ചിത്രകാരനായ റെംബ്രാന്റ് ചിത്രീകരിച്ച ഒരു എണ്ണഛായാചിത്രമാണ് ദ ഹോളി ഫാമിലി വിത്ത് എയ്ഞ്ചൽസ്. ഡച്ച് സുവർണ്ണകാലഘട്ടത്തെ ചിത്രങ്ങൾക്ക് നല്ലൊരുദാഹരണമായ ഈ ചിത്രം ഇപ്പോൾ ഹെർമിറ്റേജ് മ്യൂസിയത്തിന്റെ ശേഖരത്തിൽ ആണ് സൂക്ഷിച്ചിരിക്കുന്നത്.
ചിത്രകാരനെക്കുറിച്ച്
ചരിത്രകാരന്മാർ ഡച്ച് ജനതയുടെ സുവർണ്ണകാലഘട്ടം എന്ന് വിശേഷിപ്പിക്കുന്ന കാലഘട്ടത്തിൽ നെതർലന്റ്സിൽ ജീവിച്ചിരുന്ന പ്രശസ്തനായ ചിത്രകാരനും കൊത്തുപണിക്കാരനുമായിരുന്നു റെംബ്രാന്റ് വാങ് റേയ്ൻ. സൗഭാഗ്യപൂർണ്ണമായ യൗവനകാലവും ദുരിതം നിറഞ്ഞ വാർദ്ധക്യവും അദ്ദേഹത്തിന്റെ രചനകളുടെ പ്രത്യേകതയായിരുന്നു. അദ്ദേഹത്തിന്റെ മിക്ക ചിത്രങ്ങളും കലാസ്വാദകരുടെ ശ്രദ്ധ പിടിച്ചു പറ്റിയിരുന്നു. റെംബ്രാന്റ് പല പ്രശസ്ത ചിത്രങ്ങളും രചിച്ചു. അവയിൽ ചിലത് വളരെ വലിപ്പമുള്ള ചിത്രങ്ങളാണ്, ചിലത് വളരെ ഇരുണ്ടതും ശോകപൂർണ്ണവുമാണ്. റെംബ്രാന്റിന്റെ പല ചിത്രങ്ങളും കാണുമ്പോൾ കാണികൾക്ക് ചിത്രത്തിൽ സംഭവിക്കുന്ന കാര്യങ്ങളിൽ തങ്ങളും ഭാഗമാണെന്നു തോന്നും. ലോകമെമ്പാടുമുള്ള ചിത്ര പ്രദർശനശാലകളിൽ റെംബ്രാന്റിന്റെ ചിത്രങ്ങൾ കാണാം.
അവലംബം
വർഗ്ഗം:കുട്ടികളുടെ ചിത്രങ്ങൾ വർഗ്ഗം:ഹെർമിറ്റേജ് മ്യൂസിയത്തിലെ ചിത്രങ്ങൾ
കൊച്ചി (ജപ്പാൻ)
ജപ്പാനിലെ ഷികോകു ദ്വീപിലെ കൊച്ചി എന്ന നഗരസമൂഹത്തിന്റെ (Prefecture) തലസ്ഥാന നഗരമാണ് കൊച്ചി (高知市). ഈ നഗരസമൂഹത്തിലെ 40% ആളുകളും കൊച്ചി നഗരത്തിലാണ് ജീവിക്കുന്നത്. ട്യൂണ മത്സ്യം കൊണ്ടുണ്ടാക്കുന്ന കത്സു തതാക്കി എന്ന വിഭവം ഈ നാടിന്റെ പ്രത്യേകതയാണ്.
ചരിത്രം
thumb|left|കൊച്ചി കോട്ട
പുറത്തേക്കുള്ള കണ്ണികൾ
വർഗ്ഗം:ജപ്പാനിലെ നഗരങ്ങൾ
സൈനിക് സ്കൂൾ കഴക്കൂട്ടം
1957 മുതൽ 1962 വരെ ഇന്ത്യയുടെ ആദ്യ പ്രതിരോധ മന്ത്രിയായിരുന്ന വി. കെ. കൃഷ്ണ മേനോന്റെ മനസ്സിൽ നിന്നാണ് സൈനിക് സ്‌കൂൾ എന്ന ആശയം ഉടലെടുത്തത്. ഇന്ത്യയുടെ ഓരോ സംസ്ഥാനത്തും മിലിട്ടറി ലൈനുകളിൽ പ്രവർത്തിക്കുന്ന സ്‌കൂളുകൾ സ്ഥാപിക്കുകയും അതുവഴി നാഷണൽ ഡിഫൻസ് അക്കാദമിയിൽ ചേരുന്നതിന് മിടുക്കരായ ചെറുപ്പക്കാരെ പരിപോഷിപ്പിക്കാൻ സഹായിക്കുകയും ഇന്ത്യൻ ഓഫീസർ കേഡറിലെ പ്രാദേശിക, ക്ലാസ് അസന്തുലിതാവസ്ഥ പരിഹരിക്കുകയുമായിരുന്നു ലക്‌ഷ്യം.
സ്ഥാനം
ഇടത്ത്‌|ലഘുചിത്രം| 2010ലെ ഓൾഡ് ബോയ്‌സ് റീയൂണിയൻ ദിനത്തിൽ പകർത്തിയ സൈനിക് സ്‌കൂളിലെ അക്കാദമിക് ബ്ലോക്കിന്റെ ചിത്രം. 1960 കളുടെ തുടക്കത്തിൽ അന്നത്തെ കേരള മുഖ്യമന്ത്രി, അന്തരിച്ച പട്ടം താണുപിള്ള, 300 acre വിസ്തൃതിയുള്ള സൈനിക് സ്കൂളിനായി കഴക്കൂട്ടം തിരഞ്ഞെടുത്തു. തിരുവനന്തപുരത്ത് നിന്ന് ഏകദേശം 18 കിലോമീറ്റർ അകലെ ദേശീയപാത 66 നു സമീപമുള്ള കഴക്കൂട്ടത്തിനടുത്തുള്ള ഒരു കുന്നിൻ മുകളിലാണ് ഭൂപ്രദേശം ലഭിച്ചത്. പശ്ചിമഘട്ടത്തിനും അറബിക്കടലിനും ഇടയിൽ സ്ഥിതി ചെയ്യുന്ന കാമ്പസ് അതിന്റെ സ്വഭാവമുള്ള ഒരു സ്ഥാപനത്തിന് അനുയോജ്യമായ സ്ഥലമായി വർത്തിക്കുന്നു.
170 അടി ഉയരത്തിലുള്ള ലാറ്ററൈറ്റ് മലഞ്ചെരിവിലാണ് ഈ സ്കൂൾ സ്ഥിതി ചെയ്യുന്നത്. ഈ പ്രദേശത്ത് മഴ കുറവാണ്, അതിനാൽ സസ്യജാലങ്ങൾ കൂടുതലും കശുമാവ് തോട്ടങ്ങളും കുറ്റിക്കാടുകളുമാണ്. നേരത്തെ കാമ്പസിൽ ധാരാളം അക്കേഷ്യ, യൂക്കാലിപ്‌റ്റസ് മരങ്ങൾ ഉണ്ടായിരുന്നതിനാൽ അവ നീക്കം ചെയ്യുകയും പുതിയ വൃക്ഷത്തൈകൾ നട്ടുപിടിപ്പിക്കുകയും ചെയ്തു.
മുമ്പ് കാമ്പസിന്റെ ഭാഗമായിരുന്ന ഭൂമിയുടെ ഒരു ഭാഗം (ഏകദേശം 75 ഏക്കർ) 2000-ന്റെ തുടക്കത്തിൽ കിൻഫ്രയ്ക്ക് പാട്ടത്തിന് കൈമാറി.
1962 ജനുവരി 20-ന് തിരുവനന്തപുരത്ത് പാങ്ങോട് സൈനിക ക്യാമ്പിൽ ഇന്ത്യൻ സൈന്യം കടം കൊടുത്ത ബാരക്കിൽ സൈനിക സ്കൂൾ കഴക്കൂട്ടം പ്രവർത്തനം ആരംഭിച്ചു. V, VI, VII, VIII എന്നീ ക്ലാസുകളിലേക്കായിരുന്നു പ്രാരംഭ പ്രവേശനം. തുടക്കത്തിൽ വിദ്യാർത്ഥികളുടെ എണ്ണം 120 ആയിരുന്നു. ആറുമാസത്തിനുശേഷം പതിനൊന്നാം ക്ലാസിലേക്കുള്ള പ്രവേശനം ആരംഭിച്ചപ്പോൾ ഇത് 132 ആയി ഉയർന്നു. സ്ഥാപക പ്രിൻസിപ്പലും ഹെഡ്മാസ്റ്ററും രജിസ്ട്രാറും യഥാക്രമം ലെഫ്റ്റനന്റ് ബി.കെ. സോമയ്യ, സ്ക്വാഡ്രൺ ലീഡർ ബാബു ലാൽ, ക്യാപ്റ്റൻ. ടി.വി.എസ്.നായർ എന്നിവർ ആയിരുന്നു.
1962 ഫെബ്രുവരി 5ന് അന്നത്തെ പ്രതിരോധ മന്ത്രിയായിരുന്ന വി. കെ. കൃഷ്ണമേനോനാണ് കഴക്കൂട്ടത്ത് പുതിയ കാമ്പസിന്റെ തറക്കല്ലിട്ടത്. തിരുവനന്തപുരം കോളേജ് ഓഫ് എഞ്ചിനീയറിംഗ് പ്രൊഫസറായ ജെ. സി. അലക്സാണ്ടറാണ് അക്കാദമിക് ബ്ലോക്കും 11 ഡോർമിറ്ററികളും മറ്റ് അനുബന്ധ അടിസ്ഥാന സൗകര്യങ്ങളും രൂപകൽപ്പന ചെയ്തത്. 1964-ൽ സ്കൂൾ പുതിയ കാമ്പസിലേക്ക് മാറി
സ്കൂൾ ചിഹ്നം, ആപ്‌തവാക്യം, പതാക
ഇടത്ത്‌|ലഘുചിത്രം| സൈനിക് സ്കൂൾ കഴക്കൂട്ടം പതാക സ്‌കൂൾ ചിഹ്നത്തിലെ ചുവപ്പ്, നേവി നീല, ആകാശ നീല വരകൾ ഇന്ത്യൻ ഡിഫൻസ് സർവീസസിന്റെ മൂന്ന് ദളങ്ങളുടെ പ്രതീകമാണ്. ചുവപ്പ് കരസേനയെയും നീല നാവികസേനയെയും ആകാശനീല വ്യോമസേനയെയും പ്രതിനിധീകരിക്കുന്നു. സൈനിക് സ്കൂളിനുള്ള എസ് എന്ന അക്ഷരം മൂന്ന് വരകൾക്ക് മുകളിൽ നിൽക്കുന്നു. കൂടാതെ ചാര നിറത്തിലുള്ള ബാൻഡിൽ കഴക്കൂട്ടം എന്ന് ആലേഖനം ചെയ്തിട്ടുണ്ട്. പ്രധാന ചിഹ്നത്തിന് താഴത്തെ റിബണിൽ ആലേഖനം ചെയ്തിരിക്കുന്ന ഗ്യാൻ, അനുഷാസൻ, സഹ്യോഗ്, എന്ന സ്‌കൂൾ മുദ്രാവാക്യം ഒരു സൈനിക സ്‌കൂൾ കേഡറ്റിൽ നിന്ന് പ്രതീക്ഷിക്കുന്ന ഏറ്റവും മൂല്യവത്തായ മൂന്ന് ഗുണങ്ങളെ സൂചിപ്പിക്കുന്നു.
പതാകയിൽ മൂന്ന് സ്കൂൾ നിറങ്ങളുടെ തിരശ്ചീന വരകളും മധ്യഭാഗത്ത് സ്കൂൾ ചിഹ്നവും കാണാം.
വിദ്യാലയ ഗാനങ്ങളും പ്രാർത്ഥനയും
ഇംഗ്ലീഷ്, ഹിന്ദി, മലയാളം വിദ്യാലയ ഗാനങ്ങളും സംസ്‌കൃത പ്രാർത്ഥനയും രാവിലെ അസംബ്ലികളിലും പ്രത്യേക അവസരങ്ങളിലും ചടങ്ങുകളിലും ആലപിക്കാറുണ്ട്. സ്‌കൂളിലെ ഇംഗ്ലീഷ് ഡിപ്പാർട്ട്‌മെന്റിന്റെ സ്ഥാപക അംഗമായ ശ്രീമതി മർട്ടിൽ ജേക്കബാണ് ഇംഗ്ലീഷ് സ്‌കൂൾ ഗാനം രചിച്ചത്. ഋഗ്വേദത്തിൽ നിന്ന് എടുത്ത ഒരു ശ്ലോകമായ സം'ഗച്ഛധ്വം' ആണ് സ്കൂൾ സംസ്കൃത പ്രാർത്ഥന.
ഭരണസമിതി
ഇന്ത്യൻ സർക്കാരിന്റെ പ്രതിരോധ മന്ത്രാലയത്തിന് കീഴിലുള്ള സ്വയംഭരണ സ്ഥാപനമായ സൈനിക് സ്കൂൾ സൊസൈറ്റിയാണ് മറ്റ് സൈനിക സ്കൂളുകളെപ്പോലെ കഴക്കൂട്ടത്തെ സൈനിക് സ്കൂളും നിയന്ത്രിക്കുന്നത്. ഉത്തർ‌പ്രദേശ് സംസ്ഥാന സർക്കാർ ഭരിക്കുന്ന ലഖ്‌നൗവിലെ സൈനിക് സ്‌കൂൾ ഇതിന് ഒരു അപവാദമാണ്. ബോർഡ് ഓഫ് ഗവർണർമാരുടെ നേതൃത്വത്തിലാണ് സൊസൈറ്റി പ്രവർത്തിക്കുന്നത്, കേന്ദ്ര പ്രതിരോധ മന്ത്രി അതിന് ചുക്കാൻ പിടിക്കുന്നു. മുഖ്യമന്ത്രിമാരോ വിദ്യാഭ്യാസ മന്ത്രിമാരോ അതത് സംസ്ഥാനങ്ങളിലെ സൈനിക് സ്കൂളുകളുടെ കൗൺസിലുകളുടെ ഭാഗമാണ്. കൂടാതെ, ഒരു മുതിർന്ന പ്രതിരോധ ഉദ്യോഗസ്ഥൻ പ്രാദേശിക ഭരണസമിതിയുടെ അധ്യക്ഷനായിരിക്കും. സതേൺ എയർ കമാൻഡിലെ എയർ ഓഫീസർ കമാൻഡിംഗ്-ഇൻ-ചീഫാണ് കഴക്കൂട്ടത്തെ സൈനിക് സ്കൂളിന്റെ ചുമതല വഹിക്കുന്നത്. ഇൻസ്റ്റിറ്റ്യൂട്ടിന്റെ അക്കാദമിക്, അഡ്മിനിസ്ട്രേറ്റീവ് തലവനായ പ്രിൻസിപ്പൽ ഡെപ്യൂട്ടേഷനിൽ നിയമിക്കപ്പെടുന്നു. കേണൽ പദവിയോ ഇന്ത്യൻ നാവികസേനയിൽ നിന്നോ ഇന്ത്യൻ വ്യോമസേനയിൽ നിന്നോ തത്തുല്യമായ പദവിയോ വഹിക്കുന്ന ആളായിരിക്കും പ്രിൻസിപ്പൽ. ഹെഡ്മാസ്റ്റർ, രജിസ്ട്രാർ, എന്നിവരും ലെഫ്റ്റനെന്റ് കേണൽ അല്ലെങ്കിൽ മേജർ തത്തുല്യ റാങ്കുകൾ വഹിക്കുന്ന ഉദ്യോഗസ്ഥരായിരിക്കും. ഹെഡ് മാസ്റ്റർക്ക് കീഴിലുള്ള ഒരു മുതിർന്ന അധ്യാപകനാണ് അക്കാദമിക് പ്രവർത്തനങ്ങൾ ഏകോപിപ്പിക്കുന്നത്.
കേഡറ്റുകൾക്കിടയിൽ, വിവിധ റാങ്കുകൾ ഉണ്ട്,
അടിസ്ഥാന സൗകര്യങ്ങൾ
വാസ്തുവിദ്യാ വിസ്മയമാണ് സൈനിക് സ്കൂൾ കഴക്കൂട്ടം. സ്കൂൾ നന്നായി ആസൂത്രണം ചെയ്യുകയും രൂപകൽപ്പന ചെയ്യുകയും പരിപാലിക്കുകയും ചെയ്യപ്പെടുന്നു. സമുച്ചയത്തിലെ വിവിധ കെട്ടിടങ്ങളുടെ നിർമ്മാണത്തിലെ സമമിതി മാതൃകാപരമാണ്.
അക്കാദമിക് വീക്ഷണകോണിൽ സ്കൂളിൽ ഏകദേശം 21 ക്ലാസ് മുറികളുണ്ട്, സ്കൂളിൽ ഫിസിക്സ്, ബയോളജി, കെമിസ്ട്രി വകുപ്പുകൾക്കായി അത്യാധുനിക ലബോറട്ടറികൾ സജ്ജീകരിച്ചിരിക്കുന്നു. ഒരു കമ്പ്യൂട്ടർ സെന്ററും സയൻസ് പാർക്കും ഉണ്ട്. വിദ്യാർത്ഥികളുടെ കലാപരമായ കഴിവുകൾ പ്രോത്സാഹിപ്പിക്കുന്നതിനായി സ്‌കൂളിൽ സമർപ്പിത കലാ-കരകൗശല സൗകര്യവുമുണ്ട്. സ്കൂൾ ലൈബ്രറി പുസ്തകങ്ങളുടെയും മാസികകളുടെയും ജേണലുകളുടെയും വിപുലമായ ശേഖരമൊരുക്കുന്നു.
പാഠ്യേതര കാഴ്ചപ്പാടിൽ സ്കൂളിൽ സമാനതകളില്ലാത്ത സൗകര്യങ്ങളുണ്ട്. കേരളത്തിലെ ആദ്യത്തെ കുതിരസവാരി ക്ലബ്ബ് സൈനിക സ്കൂളിലാണ് സ്ഥിതി ചെയ്യുന്നത്. സ്വിമ്മിംഗ് പൂൾ, കളിമൺ ഉപരിതല ടെന്നീസ് കോർട്ട്, കോൺക്രീറ്റ് ചെയ്ത ബാസ്കറ്റ്ബോൾ കോർട്ട്, വോളിബോൾ കോർട്ടുകൾ, ഫിഫ അളവിലുള്ള രണ്ട് ഫുട്ബോൾ ഗ്രൗണ്ടുകൾ, രണ്ട് ഹോക്കി കോർട്ടുകൾ, ജിംനാസ്റ്റിക്സ്, ജിംനേഷ്യം, നിരവധി ഫുട്ബോൾ ഗ്രൗണ്ടുകൾ തുടങ്ങി മികച്ച കായിക സൗകര്യങ്ങൾ ഇവിടെയുണ്ട്. നാഷണൽ കേഡറ്റ് കോറിന് (ഇന്ത്യ) കേരള-ലക്ഷദ്വീപ് മേഖലയ്ക്ക് കീഴിൽ സൈനിക സ്‌കൂൾ കഴക്കൂട്ടത്തിന് സ്വന്തമായി SS COY NCC എന്ന പേരിൽ ഒരു സ്വതന്ത്ര കമ്പനിയുണ്ട്. എല്ലാ വർഷവും ഡൽഹിയിൽ നടക്കുന്ന റിപ്പബ്ലിക് ദിന പരേഡിലേക്ക് സ്കൂൾ നിരവധി കേഡറ്റുകളെ അയയ്ക്കാറുണ്ട്.
സഹായ സൗകര്യങ്ങളുടെ കാര്യത്തിൽ, ഒരേ സമയം 700 പേർക്ക് ഭക്ഷണം കഴിക്കാൻ കഴിയുന്ന അത്യാധുനിക മെസ് കാമ്പസിനുള്ളിൽ സ്ഥിതി ചെയ്യുന്നു. സ്‌കൂളിൽ നിരവധി ഹരിത സംരംഭങ്ങളുണ്ട്. കേഡറ്റ്‌സ് മെസ്സിൽ നിന്നുള്ള ഭക്ഷണാവശിഷ്ടങ്ങൾ കാലിത്തീറ്റയായി ഉപയോഗിക്കുന്ന കാമ്പസിനുള്ളിൽ സ്ഥിതി ചെയ്യുന്ന പന്നി വളർത്തൽ അത്തരത്തിലൊന്നാണ്. വിദ്യാർത്ഥികളുടെ ആവശ്യങ്ങൾ നിറവേറ്റുന്നതിനായി കാമ്പസിനുള്ളിൽ ധോബി ഘട്ട്, കോബ്ലർ സൗകര്യം, പോസ്റ്റ് ഓഫീസ്, ബാർബർ ഷോപ്പ്, സ്റ്റേഷനറി, സി.എസ്‌.ഡി. കാന്റീൻ സൗകര്യം എന്നിവയുണ്ട്. സ്കൂളിന് ചുറ്റുമുള്ള തരിശുനിലങ്ങളിൽ കശുമാവ് പോലുള്ള നാണ്യവിളകൾ വ്യാപകമായി കൃഷി ചെയ്യപ്പെടുന്നു.
കേരള വാട്ടർ അതോറിറ്റിയുടെ നേതൃത്വത്തിൽ അരുവിക്കര പുഴയിൽ നിന്ന് സ്കൂളിലേക്ക് നേരിട്ട് ജലവിതരണ പൈപ്പ് ലൈൻ ഉണ്ട്. തുടർച്ചയായ വൈദ്യുതി വിതരണത്തിനായി കാമ്പസിനുള്ളിൽ കെഎസ്ഇബിയുടെ പ്രത്യേക ട്രാൻസ്ഫോർമർ സൗകര്യവുമുണ്ട്. സൗരോർജ്ജം, കാറ്റാടി വൈദ്യുതി തുടങ്ങിയ പുനരുപയോഗ ഊർജം ഉപയോഗപ്പെടുത്താൻ സ്കൂളിന് വിപുലമായ സാധ്യതകളുണ്ട്. അക്കാദമിക് ബ്ലോക്കിൽ മഴവെള്ള സംഭരണി സൗകര്യവുമുണ്ട്.
ഡോർമിറ്ററികൾ
സ്‌കൂളിൽ ഒരു റസിഡൻഷ്യൽ സമ്പ്രദായമുണ്ട്. സ്‌കൂളിൽ ജോലി ചെയ്യുന്ന ജീവനക്കാരുടെ മക്കളായ ചുരുക്കം ചില വിദ്യാർത്ഥികൾ മാത്രമേ ഡേ സ്‌കോളർ സൗകര്യം ആസ്വദിക്കൂ. മറ്റുള്ളവർ നിർബന്ധമായും റസിഡൻഷ്യൽ സ്കൂൾ വിദ്യാഭ്യാസം തിരഞ്ഞെടുക്കണം.
സ്കൂളിലെ റെസിഡൻഷ്യൽ സംവിധാനം പ്രധാനമായും ഡോർമിറ്ററി അധിഷ്ഠിതമാണ് (അവസാന വർഷത്തിൽ പഠിക്കുന്ന 14 വിദ്യാർത്ഥികൾ ഹൗസ് ക്യാപ്റ്റനും സ്കൂൾ ക്യാപ്റ്റൻമാരും ഒറ്റമുറി സൗകര്യം ആസ്വദിക്കുന്നു).
ഈ ഡോർമിറ്ററികളെ ഹൗസുകൾ എന്ന് വിളിക്കുന്നു. ആകെ 11 ഹൗസുകളുണ്ട്, ഹൗസുകളെ സീനിയർ ഹൗസുകൾ , ജൂനിയർ ഹൗസുകൾ, സബ് ജൂനിയർ ഹൗസുകൾ എന്നിങ്ങനെ മൂന്നായി തരം തിരിച്ചിരിക്കുന്നു. ഓരോ ഹൗസും സമാനവും സമമിതിയുള്ളതുമായ ഘടനയിലാണ് നിർമിച്ചിരിക്കുന്നത്. ഈ ഡോർമിറ്ററി സംവിധാനങ്ങൾക്ക് വിങ്ങുകൾ (wings) എന്ന് വിളിക്കപ്പെടുന്ന രണ്ട് വലിയ ഹാളുകൾ ഉണ്ട്. ഓരോ വിങ്ങിലും ഏകദേശം 30 കിടക്കകളുണ്ട്. അതിനാൽ ഒരു ഡോർമിറ്ററിയിലെ ഏകദേശ ശക്തി ഏകദേശം 60 വിദ്യാർത്ഥികളാണ്. ഇതിനുപുറമെ, ഓരോ ഡോർമിറ്ററികളിലും 8 കുളിമുറികളും 8 ടോയ്‌ലറ്റുകളുമുള്ള പൊതുവായ ശുചിമുറി സൗകര്യമുണ്ട്.
പ്രവേശനം
നിലവിൽ ആറ്, ഒമ്പത് ക്ലാസുകളിലേക്ക് മാത്രമാണ് പ്രവേശനം. ഓൾ ഇന്ത്യ സൈനിക് സ്‌കൂൾ പ്രവേശന പരീക്ഷ, സാധാരണയായി ജനുവരിയിലെ ആദ്യത്തെ അല്ലെങ്കിൽ രണ്ടാമത്തെ ഞായറാഴ്‌ചകളിൽ നടക്കുന്നു, തുടർന്ന് ഷോർട്ട്‌ലിസ്റ്റ് ചെയ്‌ത ഉദ്യോഗാർത്ഥികൾക്കായി വ്യക്തിഗത അഭിമുഖങ്ങൾ നടത്തുന്നു. പ്രവേശന വർഷം ജൂലൈ 1 ന് 10 വയസ്സിന് താഴെയോ 11 വയസ്സിന് മുകളിലോ അല്ലാത്ത ആൺകുട്ടികൾക്ക് ആറാം ക്ലാസ് പ്രവേശനത്തിന് അർഹതയുണ്ട്. ഒമ്പതാം ക്ലാസിലെ പ്രായപരിധി 13 ഉം 14 ഉം ആണ്
മെഡിക്കൽ ടെസ്റ്റ്
എഴുത്തുപരീക്ഷകൾക്കുശേഷം പ്രവേശന നടപടികളുടെ അവസാന ഘട്ടമായ മെഡിക്കൽ ടെസ്റ്റ് നടത്തും.
ഫാക്കൽറ്റി
സയൻസ്, സോഷ്യൽ സയൻസ്, ഗണിതം, കമ്പ്യൂട്ടറുകൾ, ഭാഷകൾ, കലകൾ, കരകൗശലങ്ങൾ തുടങ്ങിയ വിഷയങ്ങളിൽ നിന്ന് ഉയർന്ന യോഗ്യതയും വൈദഗ്ധ്യവുമുള്ള 30-ലധികം അധ്യാപകർ സ്കൂളിലുണ്ട്. മുൻ സ്കൂൾ സീനിയർ മാസ്റ്റർ ഇംഗ്ലീഷ് ഡിപ്പാർട്ട്‌മെന്റിലെ ശ്രീ. കെ. രാജേന്ദ്രൻ അധ്യാപകർക്കുള്ള ദേശീയ അവാർഡ് (2009) ജേതാവാണ്. തൊണ്ണൂറുകളുടെ തുടക്കത്തിൽ ഫാക്കൽറ്റി അംഗമായിരുന്ന ശ്രീ. കെ. സുധീർ (റോൾ നമ്പർ.1014/ബാച്ച് 1980) മാത്രമാണ് പിന്നീട് ഫാക്കൽറ്റിയായി മാറിയ സ്കൂളിലെ ഏക പൂർവ്വ വിദ്യാർത്ഥി.
ജനപ്രിയ സംസ്കാരം
ലൊക്കേഷനായി ഒന്നിലധികം മലയാള സിനിമകളിൽ ഈ സ്കൂൾ ഇടംപിടിച്ചു. ഷാജി കൈലാസ് സംവിധാനം ചെയ്ത എഫ്‌ഐആർ (1999), ദി ട്രൂത്ത് (1998) തുടങ്ങിയ സിനിമളുടെ ഏതാനും സീനുകൾ കാമ്പസിനുള്ളിലാണ് ചിത്രീകരിച്ചത്. സ്‌കൂളിനെ ആസ്പദമാക്കി മലയാളം ചലച്ചിത്ര സംവിധായകൻ ജൂബിത്ത് നമ്രദത്ത് മാർച്ചിംഗ് എഹെഡ് (2014) എന്ന പേരിൽ ഒരു ഡോക്യുമെന്ററി നിർമ്മിച്ചു. സ്കൂളിലെ നാടക ക്ലബ്ബിന്റെ കോർഡിനേറ്ററും മലയാളം വിഭാഗം സീനിയർ ഫാക്കൽറ്റി അംഗവുമായ ശ്രീമതി. സന്ധ്യ ആർ. ജലസംരക്ഷണത്തെക്കുറിച്ച് ഒരു ഹ്രസ്വചിത്രം തയ്യാറാക്കിയിരുന്നു. 20 മിനിറ്റ് ദൈർഘ്യമുള്ള ഈ ഹ്രസ്വചിത്രം 2017-ലെ ഭരതൻ മെമ്മോറിയൽ അവാർഡ് നേടി.
അവലംബം
<references group="" responsive="1">
ബാഹ്യ ലിങ്കുകൾ
വർഗ്ഗം:തിരുവനന്തപുരം ജില്ലയിലെ വിദ്യാലയങ്ങൾ
ഫെല്ല മകാഫുയി
ഘാനയിലെ ഒരു അഭിനേത്രിയും മനുഷ്യസ്‌നേഹിയുമാണ് ഫെല്ല പ്രെഷ്യസ് മകാഫുയി (ജനനം 19 ഓഗസ്റ്റ് 1995 ഘാനയിലെ വോൾട്ട റീജിയനിൽ) .[  യോലോയിലെ (ഘാന ടിവി സീരീസ്) വേഷത്തിലൂടെയാണ് അവർ കൂടുതൽ അറിയപ്പെടുന്നത്.
അവർ ഗായികയും റാപ്പറുമായ മെഡിക്കലിനെ വിവാഹം കഴിച്ചു. അവർക്ക് ഐലൻഡ് എന്ന് വിളിക്കപ്പെടുന്ന ഒരു മകളുണ്ട് (ജനനം 8/2020).
വിദ്യാഭ്യാസം
ഫെല്ല കെപാൻഡോ സീനിയർ ഹൈസ്കൂളിൽ ചേർന്ന് ബിരുദം നേടി. ഹൈസ്കൂളിന് ശേഷം അവർ ഘാന യൂണിവേഴ്സിറ്റിയിൽ ചേർന്നു.
കരിയർ
മകാഫുയി ഒരു മോഡലായി തന്റെ കരിയർ ആരംഭിച്ചു. പിന്നീട് അവർ അഭിനയത്തിലേക്ക് പോയി. അത് ജനപ്രിയമായ യോലോ (യു ഒൺലി ലൈവ് വൺസ്) ടെലിവിഷൻ പരമ്പരയിൽ അഭിനയിച്ചപ്പോൾ അവരെ ശ്രദ്ധയിൽപ്പെടുത്തി. സ്വിംഗ്സ്, വൺസ് അൺ എ ഫാമിലി, കാണ്ട റിവർ, ചാസ്‌കെലെ തുടങ്ങിയ രണ്ട് സിനിമകളിൽ ഫെല്ല അഭിനയിച്ചു. ഒരിക്കൽ ഒരു കുടുംബത്തിൽ പ്രധാന വേഷം ചെയ്ത നൈജീരിയൻ നടി മേഴ്‌സി ജോൺസണൊപ്പം ജോലി ചെയ്യാൻ ഫെല്ലയ്ക്ക് സാധിച്ചു. അവർ നിലവിൽ കാസിൽ ഗേറ്റ് എസ്റ്റേറ്റിന്റെ പുതിയ അംബാസഡറാണ്.
അവലംബം
വർഗ്ഗം:1995-ൽ ജനിച്ചവർ വർഗ്ഗം:ഘാനയിലെ നടിമാർ
ആന്ത്രോപോർനിസ്
അന്ത്യ ഇയോസിൻ കാലത്തു ജീവിച്ചിരുന്ന ഒരു ഭീമാകാരനായ പെനിക്വിൻ ആയിരുന്നു ആന്ത്രോപോർനിസ്. ഉദ്ദേശം 1.8 മീറ്റർ ഉയരവും 90 കിലോ ഭാരവും ഉണ്ടായിരുന്നു ഇവയ്ക്ക്.
അവലംബം
വർഗ്ഗം:പുരാതനജീവികൾ വർഗ്ഗം:പുരാതനകാല പക്ഷികൾ - അപൂർണ്ണലേഖനങ്ങൾ
കല്ലട ജലസേചന പദ്ധതി
ലഘുചിത്രം|ഒറ്റക്കൽ തടയണ കേരളത്തിലെ ഏറ്റവും വലിയ ജലസേചന പദ്ധതിയാണ് കല്ലട ജലസേചന പദ്ധതി. കൊല്ലം, ആലപ്പുഴ, പത്തനംതിട്ട ജില്ലകളിൽ 57000 ഹെക്ടർ ഭൂമിയിൽ കൃഷി ചെയ്യുക എന്ന ലക്ഷ്യത്തോടെയാണ് 1986 ൽ 700 കോടി രൂപ ചെലവിൽ തെന്മല പരപ്പാർ ഡാമും കനാൽശൃംഖലയും കെ.ഐ.പി. പണികഴിപ്പിച്ചത്. പത്തനാപുരം, കൊട്ടാരക്കര, കൊല്ലം, കുന്നത്തൂർ, കരുനാഗപ്പള്ളി, അടൂർ, മാവേലിക്കര, കാർത്തികപ്പള്ളി താലൂക്കുകളിലേക്കാണ് പദ്ധതിയിൽ നിന്നും ജലമെത്തുന്നത്. പരപ്പാർ അണക്കെട്ടിൽ നിന്നും ഒഴുകി വരുന്ന ജലം താഴെയായി ഒറ്റക്കല്ലിൽ തടയണ കെട്ടി കനാലുവഴി തിരിച്ചു വിടുകയാണ് ചെയ്യുന്നത്. 1986ൽ വലത്കര കനാലും 1992ൽ ഇടത്കര കനാലും കമ്മിഷൻ ചെയ്തു.
ഒറ്റക്കൽ തടയണ
പദ്ധതിയാവശ്യത്തിനായി ഒറ്റക്കല്ലിൽ നിർമ്മിച്ച തടയണ ജില്ലയിലെ പ്രധാന വിനോദസഞ്ചാര കേന്ദ്രങ്ങളിലൊന്നാണ്. ദേശീയപാത 744ന്റെ ഓരത്തായി സ്ഥിതി ചെയ്യുന്ന തടയണ ഒരു വെള്ളച്ചാട്ടത്തിന്റെ പ്രതീതി സൃഷ്ടിക്കുന്നു. തെന്മല ഡാമിൽ നിന്നും അഞ്ചു കിലോമീറ്റർ മാറിയുള്ള ഇവിടം ഇക്കോ-ടൂറിസം സന്ദർശനത്തിന്റെ ഒരു ഭാഗമായി മാറിയിട്ടുണ്ട്. സഞ്ചാരികൾക്കായി ഇരുനിലകളുള്ള ഒരു വ്യൂ പോയിന്റും നിർമ്മിച്ചിട്ടുണ്ട്.
അവലംബം
വർഗ്ഗം:കേരളത്തിലെ ജലസേചനപദ്ധതികൾ
പുറത്തേക്കുള്ള കണ്ണികൾ
ഓപൺസ്ട്രീറ്റ് മാപ്പിൽ
ഇന്ത്യയുടെ നിയമ ചരിത്രം
അയ്യായിരത്തിലേറെക്കാലത്തെ പഴക്കമുള്ള ഇന്ത്യയ്ക്ക് വളരെ സമ്പന്നമായ നിയമ ചരിത്രമാണുള്ളത്. വളർച്ചയെ സൂചിപ്പിക്കാനായി പരമ്പരാഗത നിയമ ചരിത്രകാരന്മാർ ഹിന്ദു, മുസ്ലീം, ബ്രിട്ടീഷ്, സ്വാതന്ത്ര്യാന്തര ഇന്ത്യ എന്നിങ്ങനെ നാലു പ്രധാനഘട്ടങ്ങളായി ഈ ചരിത്രത്തെ തിരിക്കാറുണ്ട്. എന്നാൽ ഓരോ കാലവും തീർത്തും പുതിയതായ സംവിധാനമെന്നതിനുപരി, പഴയതിന്റെ തുടർച്ചയായാണ് നിലനിന്നിരുന്നത്. മതപരമായ നിയമ സങ്കല്പങ്ങളോടൊപ്പം കോമൺ ലോ സമ്പ്രദായത്തിന്റെയും മതേതര നിയമകാഴ്ചപ്പാടുകളുടെയും ഒരു മിശ്രണമായിട്ടാണ് ഇന്ത്യയിലെ നിയമസംവിധാനം ഉരുത്തിരിഞ്ഞുവന്നത്.
പുരാതനകാലം
വെങ്കലയുഗlത്തിലും സൈന്ധവ നാഗരികതയുടെ കാലത്തുമൊക്കെ ഇന്ത്യയിൽ നിവസിച്ചിരുന്നവർ നിയമാനുസാരിയായ ജീവിതം നയിച്ചിരുന്നതായി കണക്കാക്കപ്പെടുന്നു. "ധർമ്മം" എന്ന സംസ്കൃതവാക്കാണ് "ലോ" എന്ന വാക്കിന് സമാനമായി ഗണിക്കുന്നത്. ശരിയായ അഥവാ ഉചിതമായ പെരുമാറ്റം എന്നതാണ് ധർമ്മം എന്നതുകൊണ്ട് ഉദ്ദേശിക്കുന്നത്. നിയമം, ധാർമ്മികത, കടമ, ഉത്തരവാദിത്തം തുടങ്ങിയ ആദർശപരമായ നിരവധികാര്യങ്ങളെക്കുറിച്ച് പ്രതിപാദിക്കുന്ന പുരാതന ഇന്ത്യയിലെ രചനകളെയെല്ലാം കൂടി "ധർമ്മശാസ്ത്രങ്ങൾ" എന്നാണ് വിളിച്ചിരുന്നത്.ശ്രുതികൾ, സ്മൃതികൾ, പുരാണങ്ങൾ, ധർമ്മസൂത്രങ്ങൾ ധർമ്മശാസ്ത്രങ്ങൾ തുടങ്ങിയ ഈ വിഭാഗത്തിൽപ്പെടുന്ന അനവധിയായ കൃതികളെ അടിസ്ഥാനപ്പെടുത്തിയാണ് പുരാതനകാലത്ത് ഇന്ത്യയിൽ നിയമപരിപാലനം നടന്നിരുന്നത്.
അവലംബം
വർഗ്ഗം:ഇന്ത്യാചരിത്രം
നിക്കോൾ ഹോളണ്ടർ
ഒരു അമേരിക്കൻ കാർട്ടൂണിസ്റ്റും എഴുത്തുകാരിയുമാണ് നിക്കോൾ ഹോളണ്ടർ (ജനനം: ഏപ്രിൽ 25, 1939). അവരുടെ ദൈനംദിന കോമിക് സ്ട്രിപ്പ് സിൽവിയയെ ദേശീയ തലത്തിൽ പത്രങ്ങളുമായി ട്രിബ്യൂൺ മീഡിയ സർവീസസ് സിൻഡിക്കേറ്റ് ചെയ്തു.
ജീവിതരേഖ
ഇല്ലിനോയിയിലെ ചിക്കാഗോയിൽ ജനിച്ച ഹോളണ്ടർ, ലേബർ ആക്ടിവിസ്റ്റും കാർപെന്റേഴ്സ് യൂണിയൻ അംഗവുമായ ഷെർലി മസൂർ ഗാരിസണിന്റെയും ഹെൻറി ഗാരിസന്റെയും മകളായിരുന്നു. ചിക്കാഗോ പരിസരത്ത് വളർന്ന ഒരു തൊഴിലാളിവർഗത്തിൽപ്പെട്ട അവർ ചിക്കാഗോ പബ്ലിക് സ്കൂളുകളിൽ പഠിച്ചു. 1960 ൽ ഉർബാന-ചാമ്പെയ്‌നിൽ ഇല്ലിനോയിസ് സർവകലാശാലയിൽ നിന്ന് B.F.A. നേടി. 1966 ൽ ബോസ്റ്റൺ സർവ്വകലാശാലയിൽ നിന്ന് M.F.A.നേടി. ഹംഗേറിയൻ സോഷ്യോളജിസ്റ്റ് പോൾ ഹോളണ്ടറുമായുള്ള അവരുടെ വിവാഹം 1962 ലെ വിവാഹമോചനത്തിൽ അവസാനിച്ചു.
1970 കളിൽ, ഫെമിനിസ്റ്റ് പ്രസിദ്ധീകരണമായ ദി സ്പോക്സ് വുമന്റെ ഗ്രാഫിക് ഡിസൈനറായിരുന്നു. അവിടെ വാർത്താക്കുറിപ്പ് പ്രതിമാസ മാസികയാക്കി മാറ്റാൻ അവർക്ക് അവസരം ലഭിച്ചു. പേജുകൾ രൂപകൽപ്പന ചെയ്യുന്നതിനിടയിൽ അവർ ഇടയ്ക്കിടെ സ്വന്തം രാഷ്ട്രീയ ചിത്രീകരണങ്ങൾ ചേർത്തു. "1978 ഓടെ," അവർ ദി ഫെമിനിസ്റ്റ് ഫണ്ണീസ് എന്ന കോമിക്ക് സ്ട്രിപ്പ് സൃഷ്ടിച്ചു.
ഒഹായോ സ്റ്റേറ്റ് യൂണിവേഴ്സിറ്റിയിലെ ബില്ലി അയർലൻഡ് കാർട്ടൂൺ ലൈബ്രറി & മ്യൂസിയത്തിന് ഹോളണ്ടർ തന്റെ കൃതികളുടെ ആർക്കൈവ് സംഭാവന ചെയ്തിട്ടുണ്ട്. അവരുടെ നിരവധി ഡ്രോയിംഗുകൾ ലൈബ്രറി ഓഫ് കോൺഗ്രസ്സിന്റെ ശേഖരത്തിലുണ്ട്. ചിക്കാഗോയിലെ സ്കൂൾ ഓഫ് ആർട്ട് ഇൻസ്റ്റിറ്റ്യൂട്ടിലെ ഫാക്കൽറ്റി അംഗമാണ് അവർ. 2011 ൽ ഗ്രാഫിക് നോവൽ എഴുതുന്നതിനുള്ള ഒരു കോഴ്സ് വാഗ്ദാനം ചെയ്യുന്നു. ഓഹിയോ സ്റ്റേറ്റ് യൂണിവേഴ്സിറ്റി, കൊളംബിയ കോളേജ് ചിക്കാഗോ, ഓക്സ്-ബോ സ്കൂൾ ഓഫ് ആർട്ട്, ചിക്കാഗോയുടെ പ്രിന്റേഴ്സ് റോ ലിറ്റ് ഫെസ്റ്റ്, വിദ്യാഭ്യാസത്തിലെ ചിക്കാഗോ ആർട്സ് പാർട്ണർഷിപ്പ് എന്നിവയിൽ അവർ വർക്ക്ഷോപ്പുകൾ നയിക്കുകയും പഠിപ്പിക്കുകയും ചെയ്തിട്ടുണ്ട്. 2001 മുതൽ ഒരു പൊതു പ്രഭാഷകയായി അവൾ പതിവായി പ്രത്യക്ഷപ്പെട്ടത് ദി ന്യൂ സ്കൂൾ, ലയോള യൂണിവേഴ്സിറ്റി ചിക്കാഗോ, ഡിപോൾ യൂണിവേഴ്സിറ്റി, ആർട്ട് ഇൻസ്റ്റിറ്റ്യൂട്ട് ഓഫ് ചിക്കാഗോ, ഇനോക്ക് പ്രാറ്റ് ഫ്രീ ലൈബ്രറി, ലൈബ്രറി ഓഫ് കോൺഗ്രസ്, സ്റ്റേജ്ബ്രിഡ്ജ്, കൂടാതെ മറ്റിടങ്ങളിൽ ആയിരുന്നു. 2009-ൽ, ചിക്കാഗോയിലെ വുമൺ മെയ്ഡ് ഗാലറിക്ക് വേണ്ടി ഹോളണ്ടർ, സ്ത്രീകളുടെ നർമ്മം, ആൻഡ് യു തിങ്ക് ദിസ് ഈസ് ഫണ്ണി? ഷോയിൽ 50 ഓളം വനിതാ കലാകാരന്മാരുടെ സൃഷ്ടികൾ ഉൾപ്പെടുന്നു. ഹോളണ്ടറുടെ സൃഷ്ടികളുടെ ഗാലറിയുടെ ഒരേസമയം പത്തുവർഷത്തെ മുൻകാല പ്രദർശനത്തിന് ഇറ്റ്സ് ഇനഫ് ടു മേക്ക് എ ക്യാറ്റ് ലാഫ് എന്നായിരുന്നു പേര്. 2012-ൽ, നിക്കോൾ ഹോളണ്ടറിന്റെ "കോണ്ടം പാക്കേജുകളുടെയും ലൈംഗിക കളിപ്പാട്ടങ്ങളുടെയും അതുല്യ ശേഖരം" കിൻസി ഇൻസ്റ്റിറ്റ്യൂട്ട് ഫോർ റിസർച്ച് ഇൻ സെക്‌സ്, ജെൻഡർ, റീപ്രൊഡക്ഷൻ എന്നിവയുടെ ശേഖരത്തിൽ പ്രവേശിച്ചു.
ഒഹായോ സ്റ്റേറ്റ് യൂണിവേഴ്സിറ്റിയിലെ ബില്ലി അയർലൻഡ് കാർട്ടൂൺ ലൈബ്രറി & മ്യൂസിയത്തിന് ഹോളണ്ടർ തന്റെ കൃതികളുടെ ആർക്കൈവ് സംഭാവന ചെയ്തിട്ടുണ്ട്. അവളുടെ നിരവധി ഡ്രോയിംഗുകൾ ലൈബ്രറി ഓഫ് കോൺഗ്രസ്സിന്റെ ശേഖരത്തിലുണ്ട്. ചിക്കാഗോയിലെ സ്കൂൾ ഓഫ് ആർട്ട് ഇൻസ്റ്റിറ്റ്യൂട്ടിലെ ഫാക്കൽറ്റി അംഗമാണ് അവൾ, 2011 ൽ ഗ്രാഫിക് നോവൽ എഴുതുന്നതിനുള്ള ഒരു കോഴ്സ് വാഗ്ദാനം ചെയ്യുന്നു. ഓഹിയോ സ്റ്റേറ്റ് യൂണിവേഴ്സിറ്റി, കൊളംബിയ കോളേജ് ചിക്കാഗോ, ഓക്സ്-ബോ സ്കൂൾ ഓഫ് ആർട്ട്, ചിക്കാഗോയിലെ പ്രിന്റേഴ്സ് റോ ലിറ്റ് ഫെസ്റ്റ്, വിദ്യാഭ്യാസത്തിലെ ചിക്കാഗോ ആർട്സ് പാർട്ണർഷിപ്പ് എന്നിവയിൽ അവർ വർക്ക്ഷോപ്പുകൾ നയിക്കുകയും പഠിപ്പിക്കുകയും ചെയ്തിട്ടുണ്ട്. 2001 മുതൽ അവൾ ഒരു പൊതു പ്രഭാഷകയായി പ്രത്യക്ഷപ്പെട്ടത് ദി ന്യൂ സ്കൂൾ, ലയോള യൂണിവേഴ്സിറ്റി ചിക്കാഗോ, ഡിപോൾ യൂണിവേഴ്സിറ്റി, ആർട്ട് ഇൻസ്റ്റിറ്റ്യൂട്ട് ഓഫ് ചിക്കാഗോ, ഇനോക്ക് പ്രാറ്റ് ഫ്രീ ലൈബ്രറി, ലൈബ്രറി ഓഫ് കോൺഗ്രസ്, സ്റ്റേജ്ബ്രിഡ്ജ്, കൂടാതെ മറ്റിടങ്ങളിലും സംഭവിച്ചു. 2009-ൽ, ചിക്കാഗോയിലെ വുമൺ മെയ്ഡ് ഗാലറിക്ക് വേണ്ടി ഹോളണ്ടർ, സ്ത്രീകളുടെ നർമ്മം, ആന്റ് യു തിങ്ക് ദിസ് ഈസ് ഫണ്ണി? ഷോയിൽ 50 ഓളം വനിതാ കലാകാരന്മാരുടെ സൃഷ്ടികൾ ഉൾപ്പെടുന്നു. ഹോളണ്ടറുടെ സൃഷ്ടികളുടെ ഗാലറിയുടെ ഒരേസമയം പത്തുവർഷത്തെ മുൻകാല പ്രദർശനത്തിന് ഇറ്റ്സ് ഇനഫ് ടു മേക്ക് എ ക്യാറ്റ് ലാഫ് എന്നായിരുന്നു പേര്. 2012-ൽ, നിക്കോൾ ഹോളണ്ടറിന്റെ "കോണ്ടം പാക്കേജുകളുടെയും ലൈംഗിക കളിപ്പാട്ടങ്ങളുടെയും അതുല്യ ശേഖരം" കിൻസി ഇൻസ്റ്റിറ്റ്യൂട്ട് ഫോർ റിസർച്ച് ഇൻ സെക്‌സ്, ജെൻഡർ, റീപ്രൊഡക്ഷൻ എന്നിവയുടെ ശേഖരത്തിൽ പ്രവേശിച്ചു.
പുറംകണ്ണികൾ
വർഗ്ഗം:1939-ൽ ജനിച്ചവർ
മൃണാളിനി മുഖർജി
ഭാരതീയയായ ശിൽപ്പിയാണ് മൃണാളിനി മുഖർജി (1949-2015). അവരുടെ ചണ നൂലു കൊണ്ടുള്ള പ്രതിഷ്ഠാപനങ്ങളും ശിൽപ്പങ്ങളും ശ്രദ്ധേയങ്ങളാണ്. മെഴുക്, ചെമ്പ്, ചണം, മണ്ണ് തുടങ്ങിയ വ്യത്യസ്ത സാമഗ്രികളും മുഖർജി, ശിൽപ്പ നിർമ്മിതിക്ക് ഉപയോഗിച്ചിരുന്നു. വിഭിന്നങ്ങളായ മാധ്യമങ്ങൾ കലാകാരി എന്ന നിലയിൽ മുഖർജിക്ക് വഴങ്ങിയിരുന്നു. ജലച്ചായ ചിത്രങ്ങളും കൊത്തുപണികളും ചെയ്തിട്ടുണ്ട്. ഇലച്ചാർത്തുകളുടെ ജലച്ചായ ചിത്രങ്ങളും കൊത്തുപണികളും മഴ, അസ്തമയം, കാറ്റ്, നിലാവ് എന്നിവയുടെ ഗുണങ്ങളെ ആവാഹിക്കുന്ന പ്രകൃതി പഠനങ്ങളാണ്.
ജീവിതരേഖ
ചിത്രകാരന്മാരായ ബിനോദ് ബിഹാരി മുഖർജിയുടെയും ലീലാ മുഖർജിയുടെയും മകളായി ബോംബെയിൽ ജനിച്ചു. ഡെറാ‍‍ഡൂണിൽ വളർന്ന മൃണാളിനി അവധിക്കാലം ശാന്തിനികേതനിലായിരുന്നു അച്ഛനമ്മമാരോടൊപ്പം ചെലവഴിച്ചിരുന്നത്.